Nastavak realizacije Javnog poziva Vlade KS iz 2021. godine: Počinje isplata 2,7 miliona KM duga zaposlenicima organa i institucija KS po ugovorima o vansudskoj nagodbi | Ministarstvo finansija Kantona Sarajevo\nPo ovom pozivu, u skladu sa planiranim sredstvima u budžetima Kantona Sarajevo za 2021. i 2022. godinu, do sada je ukupno realizovano 14,2 miliona KM, čime je prema procjeni ostvarena ušteda po osnovu zaključenih nagodbi u iznosu od oko 9,2 miliona KM za iznos zateznih kamata.\nDanas se nastavlja isplata sredstava zaposlenicima u organima i institucijama, kao i opunomoćenim advokatima koji su zaključili Ugovore o vansudskim nagodbama sa Vladom KS u iznosu od 2.708.407,93 KM.\nNa ovaj način doći će do uštede i zaštite budžetskih sredstava u značajnom iznosu po osnovu zateznih kamata.\nProcjena je da će realizacija iznosa od preko 2,7 miliona KM dovesti do uštede u Budžetu KS za 2022. godinu u iznosu od 1,7 miliona KM. Do sada je ukupno zaključeno je i realizovano 1.800 potpisanih Ugovora o vansudskoj nagodbi po javnom pozivu iz 2021. godine.\nVlada Kantona Sarajevo i Ministarstvo finansija nastavljaju aktivnosti vezane za izmirenja nastalih obaveza po osnovu izvršnih sudskih presuda iz radnog odnosa, a sve u skladu sa budžetskim mogućnostima za svaku fiskalnu godinu.\nOpredijeljenost Vlade i Ministarstva finansija je da dobrim finansijskim upravljanjem i izmirenjem nastalih finansijskih obaveza po osnovu izvršnih sudskih presuda iz radnog odnosa u razumnom vremenskom periodu, zaštite budžet Kantona Sarajevo i ostvari uštede u svim budžetima.\nNavedena aktivnost predstavlja i izvršenje obaveza iz Akcionog plana Vlade KS koji predviđa da u roku od pet godina, u skladu sa budžetskim mogućnostima, realizuju sve izvršne sudske presude iz radnog odnosa.


Sporazum o investicijama između Kine i Evropske unije ograničava Evropljane da ulažu u kineske medije i kompanije zabavne industrije, ali ne sprječava kineske firme da ulažu u evropske, pokazuju novoobjavljeni detalji.\nUprkos sve glasnijem upozorenju zbog kineskih dezinformacija i propagandnih kampanja u Evropi, Sveobuhvatni sporazum o ulaganjima (CAI) između EU i Kine, objavljen u petak, kineskim firmama daje značajnu prednost u medijskom sektoru, kažu kritičari.\nDogovor, koji je načelno potpisan u decembru, izazvao je žestoku kritiku iz Washingtona. Nekoliko dana prije nego što je sporazum postignut, američki savjetnik za nacionalnu bezbjednost, Jake Sullivan pozvao je Evropljane da odgode završetak pregovora, pozivajući u tweet-u na "prijevremeno savjetovanje s našim evropskim partnerima o našoj zajedničkoj zabrinutosti zbog kineske ekonomske prakse".\nKritičari s obje strane Atlantika kažu da će sporazum Kini dati povlašteni pristup evropskim tržištima, dok Peking nastavlja gušiti prodemokratski pokret Hong Konga i održavati pritvorske centre u provinciji Xinjiang, gdje je kineska komunistička vlada zatvorila više od milion Ujgura, prema podacima grupa za zaštitu ljudskih prava.\nSve veća kritika\nSporazum još treba proći nekoliko faza do usvajanja i mora ga ratificirati Evropski parlament. Pravila kojima se reguliše pristup investiranju u sektor medija i zabave brzo postaju fokus kritika nekih evropskih zakonodavaca, uglavnom članova Evropske narodne stranke desnog centra (EPP), najveće grupacije u Evropskom parlamentu.\nU izjavi, EPP je pozvao evropske komesare da "razviju regulatorni sistem na nivou cijele EU kako bi spriječili da medijske kompanije, koje finansiraju ili kontrolišu vlade, preuzmu evropske medijske kompanije".\nKina je uložila oko 3,5 milijardi dolara u evropske medijske kompanije u posljednjoj deceniji. Zvaničnici EU kažu da sporazum o investicijama uključuje samo pristupna pravila koja su blok i Kina dogovorili pod uslovima Svjetske trgovinske organizacije.\nDogovor "ne stvara nikakva nova prava za kineske investitore u medijski sektor", tvrdi portparol Evropske komisije. Prema tim uslovima, s kineskim investitorima u medijske kompanije trebalo bi se postupati isto kao s evropskim investitorima i omogućiti sličan pristup tržištu. Međutim, dogovor evropskim investitorima ne omogućava ista prava.\nFrancuska zakonodavka Marie-Pierre Vedrenne, liberal u Europskom parlamentu, ima "još više pitanja nego prije", otkako su prošle sedmice detalji sporazuma o investicijima postali javni.\nOna kaže da EU tretira Kinu kao partnera, ali Peking ne uzvraća na isti način. Drugi zakonodavci ukazuju na nedavne studije koje prate kineski uticaj, a koje pokazuju da kada kineske kompanije, uglavnom u državnom vlasništvu, ulažu u evropske medije, kinesko pokrivanje novih akvizicija postaje pozitivnije.\nU studiji objavljenoj prošle godine, MapInfluenCE, spoljno politička istraživačka grupa kojom upravlja Asocijacija za međunarodne poslove, zaključila je da "lokalna publika u Poljskoj, Češkoj i Slovačkoj sve više postaje direktna meta ne samo "maskirane diplomatije", već i složenijih propagandnih napora promovisanja pozitivne slike Kine, zaoštravanja transatlantskih odnosa i direktnog pokušaja prepravljanja narativa oko osjetljivih pitanja."\nJedanaest država članica, uglavnom srednjoevropskih, uključujući Poljsku, Slovačku i Češku, i dalje su zabrinute zbog sporazuma i zadržavaju pravo da se drugačije odnose prema kineskim investitorima.\nOgraničenja za medije\nKina je glavni trgovinski partner EU. Tokom proteklih 20 godina, evropske kompanije uložile su 174 milijardi dolara u Kinu. Evropska komisija rekla je da će sporazum o investicijama pružiti sveukupno poboljšan pristup tržištu i pravednija pravila za evropske kompanije u Kini, investitore i pružaoce usluga.\n"Sporazum pruža jasan i primjenjiv okvir pravila, koji će kompanijama iz EU pružiti veći pristup i veću sigurnost prilikom ulaganja u Kinu", izjavio je prošle sedmice Valdis Dombrovskis, komesar za trgovinu EU.\nKritičari sporazuma kažu da ne postoje jednaki uslovi kada su mediji u pitanju. Kineski CCTV kanali, koji su pod državnom kontrolom, emituju se nesmetano širom Evrope, ali Kina postavlja ograničenja evropskim emiterima.\nIzvan EU, Britanija i Kina se nisu složile oko medija. Prošlog mjeseca, vlada u Pekingu zabranila je BBC World News nakon što je kanal objavio niz izvještaja o optužbama za sistematsko silovanje ujgurskih muslimanki u Xinjiangu.\nBritanski ministar spoljnjih poslova Dominic Raab nazvao je taj potez "neprihvatljivim ograničavanjem slobode medija".\nAmerički State Department osudio je odluku i nazvao je dijelom šire kampanje za suzbijanje slobodnih medija u Kini.\nKineska nacionalna uprava za radio i televiziju (NRTA) rekla je da su BBC World News "ozbiljno prekršili" smjernice emitovanja, uključujući "zahtjev da vijesti budu istinite i poštene", a ne da "štete nacionalnim interesima Kine".\nRanije ove godine, britanski regulator za medije Ofcom oduzeo je licencu državnom emiteru China Global Television Network (CGTN) za emitovanje u Britaniji.\nDetalji sporazuma o investicijama između EU i Kine vjerojatno će izazvati dodatno nezadovoljstvo Bidenove administracije zbog odluke EU da unaprijedi sporazum. Američki predsjednik Joe Biden želi "jedinstveni front" kada je u pitanju Kina kako bi povećao uticaj na Peking.\nAnalitičari su sedmicama upozoravali da EU i administracija Bidena neće usaglasiti najbolje načine za rješavanje sve veće asertivnosti Kine.


Kuburović: Sudija ne sme da se oseća nesigurno | N1 Srbija\nKuburović: Sudija ne sme da se oseća nesigurno\n28.11.2018. |11.33 >11.49 |\nMinistarka pravde Nela Kuburović izjavila je da će početkom 2019. godine u Skupštini Srbije početi rasprava o ustavnim amandmanima u oblasti pravosuđa.\n"Početak 2019. godine obeležiće rasprava o ustavnim reformama", rekla je Kuburović na skupu u Beogradu posvećenom nezavisnosti pravosuđa u organizaciji Saveta Evrope u saradnji sa Misijom OEBS u Srbiji.\nDodala je da će to biti prilika da se u Srbiji obezbedi efikasno i nezavisno pravosuđe, oslobođeno uticaja izvršne i zakonodavne vlasti, ali i samih sudija. Kuburović je više puta ponovila da sudije treba da budu ograničene u svom radu jedino zakonom, jer na taj način postaju garant prava i sloboda.\n"Da bi jedan sud bio zasita sud i bio potpora vladavine prava, ona mora da bude nezavistan i nepristrastan", istakla je ona.\nDodala je da sudija ne sme da se oseća nesigurno i da nad njim ne sme da se vrši pritisak ni sankcijama, niti nagradama.\n"Očekujem da usvajanjem ustavnih amandmana smanji uticaj zakonodavnje i izvršne vlasti i ukloni nepoverenje koje postoji u sve tri grane vlasti", rekla je Kuburović.\nPredsednik Vrhovnog kasacionog suda i Visokog saveta sudstva (VSS) Dragomir Milojević kazao je da je sudstvo samo jedna od tri grane vlasti koja "ne može biti u potpunosti nezavisna od svih uticaja, posebno socioloških i kulturoloških", ali da ne bi trebalo da se događaju verbalni napadi na sudstvo od strane poltičara.\nMilojević je podsetio da su političari javno kritikovali sudske odluke, što je, prema njegovim rečima, dovodilo u sumnju legitimitet sudija i smanjenje poštovanja u društvu.\nOn je ocenio da između sudske, izvršne i zakonodavne vlasti postoji napetost, ali da ona ne mora da bude nužno negativna, već "konstruktivna".\nOn je istakao da je nezavisnost sudstva aksiom, ali da opasnosti nisu samo eksterne, već i unutrašnje, odnosno da se one nalaze u ličnosti svakog sudije.\n"Svaki sudija uspostavlja novi poredak u mikorkosmosu svojom presudom i zato ćemo nezavisnost imati u zavisnosti od toga koliko imamo obrazovnih i moralno autonomnih sudija", rekao je Milojević.\nLagumdžija: Nezavisnost u radu je preduslov vladavine prava\nČlan Državnog veća tužilaštva (DVT) Tatjana Lagumdžija kazala je da je nezavisnost u radu sudija i tužilaca preduslov vladavine prava.\n"Nezavisnost pravosuđa se uspostavlja, ne zbog tužilaca, već radi zaštite ljudskih prava", kazala je ona i dodala da tužioci moraju da budu oslobođeni bilo kakvog uticaja, ne samo zakonodavne i izvršen vlasti, već i medija.\nPodsetila je da iz tih razloga uveden institut Poverenika za samostalnost, koji postupa u slučajevima političkog ili drugog uticaja.\nŠef Delegacije EU u Srbiji Sem Fabrici istakao je da je vladavina prava kičma modernog i plurastičkog društva i koja je uvek pod pritiskom u EU, ali i izvan nje. On je istakao da se sve države moraju odupreti ugrožavanju vladavine prava, jer je ona fundamentalni element i preduslov za ostvarivanje napretka.\nDodao je da nezavisnost pravosuđa mora da bude obzebeđena i garantovana na ličnom i institucionalnom nivou, zbog čega će EU nastaviti "budno da prati" situaciju u Srbiji i započetu ustavnu reformu. Fabrici je kazao i da nezavisnost ne može da postoji sama za sebe i da sudije moraju da budu odgovrni u svom radu.\nŠef Misije OEBS u Srbiji Andrea Oricio izrazio uveravanje da kada se završe ustavne reforme da će "nezavisnost i efikasnost postati novo stanje u Srbiji". Oricio je naglasio da će to novo stanje biti dostignuto ukoliko se principi nezavisnosti "deletvorno i pravično primene u praksi".\nSkup u Beogradu deo je zajedničkog programa Evropske unije i Saveta Evrope "Horizontal Facility" za Zapadni Balkan i Tursku, koji Savet Evrope, a njegov cilj je jačanje VSS i DVT kako bi građani dobili nezavisne i nepristrasne sudije i tužioce.\nProjekat traje 22 meseca, sa ukupnim budžetom od 400.000 dolara, a očekivani datum završetka je 28. februar 2019.\nNela Kuburović pravosuđe sudija Sem Fabrici Andrea Oricio\nAdvokati: Ocene Vučića o sudovima i tužiocima ne doprinose vladavini prava 21.01.2020.\nJovanović o predlogu eksterne kontrole: Ilić ne zna baš najbolje o čemu govori 21.01.2020.\nZnaci ako rade za SNS,nece biti problema za sudije!\nsudija ne treba da uzima mito!


Tegeltija: Neko svjesno migrante preusmjerio da preko BiH traže put ka EU - Zvornicki.ba\nGovoreći o migrantskoj krizi Predsjedavajući Savjeta ministara BiH Zoran Tegeltija je rekao da BiH nosi preveliki teret s obzirom na broj stanovnika, te da je neko vrlo svjesno preusmjerio migrante da preko BiH traže put ka Evropskoj uniji.\n“U BiH je previše onih koji nemaju pravo da se tretiraju kao migranti. Tu ima ljudi koji su državljani zemalja koje su nuklearne sile i, prema našim izvještajima, upravo ti ljudi najviše prave nemire i sukobe u kampovima”, istakao je Tegeltija.\nOn je podsjetio da u BiH postoje veoma suprotstavljeni stavovi u vezi sa migrantskom krizom.\n“Na samom početku su se iskristalizovali stavovi iz Republike Srpske da je to bezbjednosno pitanje i da Republika Srpska ne želi kampove na svojoj teritoriji. Republika Srpska od tog stava nije odustala, ona će pokazati svoju humanu stranu u tom pogledu ali zadržavanja migranata na njenoj teritoriji nema”, poručio je Tegeltija.\nOn je naglasio da u ovom trenutku ne postoji spremnost ni migranata da budu pozicionirani na cijeloj teritoriji BiH niti spremnost bilo kog dijela BiH da ih prihvati.\nGovoreći o izjavi predsjednika SDA Bakira Izetbegović da su to “rasistički stavovi”, Tegeltija je za ATV rekao da on u posljednje vrijeme daje veoma čudne izjave i dijeli lekcije.\n“Takav njegov stav apsolutno nije tačan niti postoji rasistički pristup u rješavanju migrantske krize”, naglasio je Tegeltija, dodavši da je stav Srpske realan i da to jeste bezbjednosni problem.\nOn je naveo da migranti nesmetano dolaze u BiH i da velike zemlje, vođene svojim interesima, politiku u vezi sa migranstkom krizom usmjeravaju kako njima odgovora.\n“SDA vjerovatno već istrgovala neke pozicije sa DNS-om”\nPredsjedavajući Savjeta ministara Zoran Tegeltija izjavio je da nije postojao racionalan razlog za pokretanje procedure opoziva Savjeta ministara, te da se nada da je opozicija dobro razumjela glasanje u Predstavničkom domu Parlamentarne skupštine BiH. Tegeltija smatra da bi bilo pošteno i korektno da ministar za ljudska prava i izbjeglice u Savjetu ministara Miloš Lučić podnese ostavku nakon stava svog partijskog šefa o ovom pitanju.\n“Imate političku partiju koja je prešla u opoziciju i koja ima strašnu potrebu da se nudi na sve strane. S druge strane, njihovi novi potencijalni partneri možda bi ih prihvatili, a možda i ne bi. U toj borbi DNS-a da nešto obeća svojim glasačima, a da sačuva neke funkcije zarobljen je upravo ministar Lučić”, rekao je Tegeltija.\nTegeltija je naveo da je SDA “već istrgovala sa DNS-om neke druge pozicije”, zbog čega je, kako je istakao, teško očekivati Lučićevu smjenu, naglasivši da se u Predstavničkom domu često formiraju većine koje ne odgovaraju realnoj parlamentarnoj većini u BiH.\n“SDA je koristila političke partije iz Republike Srpske, poslanike SDS-a i PDP-a i jednog poslanika iz SDA koji je iz Republike Srpske, da bi donijeli neke odluke, poput odluke o izboru rukovodstva Centralne izborne komisije (CIK) BiH. S druge strane, oni koji su praktično doživjeli izborni debakl 2018. godine svesrdno se nude kako bi ponovo napravili većinu u Sarajevu. Bilo bi logično da se manu ćorava posla”, poručio je Tegeltija.\n“Među tih 25 ili 26 poslanika, sigurno je 10 ili 15 odsto onih koji to ne bi podržali kada bi došlo do glasanja”, rekao je Tegeltija za ATV.\n“Ono što sam rekao kad sam došao jeste da Savjet ministara mora biti mjesto kompromisa i konsenzusa, mjesto gdje će se odluke donositi u interesu građana, a ne političkih stranaka. Ništa u BiH nije zaustavljeno što je zavisilo od Savjeta ministara, ali ovdje ne mogu proći neke stvari koje su neprihvatljive za bilo koga, odnosno koje su u suprotnosti sa ustavnim uređenjem”, istakao je Tegeltija.\n“Neki lideri političkih partija ponovo vraćaju priču o ‘aprilskom paketu’ koji je daleko iza nas. Ali, koliko god da ima pritisaka, BiH bez unutrašnjeg dogovora i konsenzusa neće napredovati”, ocijenio je Tegeltija.\n“Lično mislim da BiH nikad neće napredovati sa visokim predstavnikom u BiH. Ali, ono što nama predstoji jeste da govorimo činjenicama, argumenitima, da govorimo o tome da se zna kako se mijenja Ustav, a oni koji misle da će neko drugi izvan BiH napraviti uređenje u BiH – strašno griješe”, naglasio je predsjedavajući Savjeta ministara Zoran Tegeltija.\nPozitivna kretanja BDP-a u drugom kvartalu godine\nTegeltija je rekao da bi, prema predviđanjima svih relavantnih institucija, u drugom kvartalu ove godine BDP u BiH trebalo da bilježi pozitivna kretanja, ali da ona neće biti visoka i, svakako, neće dostići onaj iz 2019. godinu.\n“Nekoliko je stvari koje na ovo utiču, a to je, prije svega, činjenica da pandemija usporava rast BDP, ali u prvoj polovini godine veći broj građana u cijelom svijetu biće vakcinisan, što će omogućiti pokretanje onih privrednih grana koje su u vrlo lošem stanju”, rekao je Tegeltija.\n“Ono što mene plaši, a što je iskustvo pokazalo, jeste da druga godina zna biti teža od prve godine krize. Ali, ukoliko savladamo pandemiju u najvećoj mogućoj mjeri, sva ova kretanja trebalo bi da budu veoma pozitivna”, istakao je Tegeltija.\n“Većina naših privrednih grana nema veliki problem sa mjerama koje u ovom trenutku imamo, a govorim, prije svega, o proizvodnim granama. Naravno, kada je riječ o uslugama, transportu putnika, avio-saobraćaju, turizmu, ugostiteljstvu i slično, te su grane u teškoj situaciji i one sasvim sigurno neće biti u boljoj situaciji u prvoj polovini 2021. godine, dok značajan broj ljudi ne primi vakcinu da bi počeo liberalniji sistem kretanja”, objasnio je Tegeltija.\n“Pitao sam šefa Misije MMF-a kako će pomoći građanima BiH tako što će registar prenijeti sa jednog mjesta na drugo i nisam dobio odgovor”, napomenuo je Tegeltija.\n“Ono što je vrlo važno, svaki put u pregovorima sa MMF-om bila su teška ekonomska pitanja, ponekad neko političko pitanje, ali u suštini uvijek je bila riječ o tome kako će izgledati zakon o bankama, zakon o radu, kakve će biti plate, penzije… Ovdje se nije tražilo nikakvo pitanje ozbiljnih ekonomskih reformi”, rekao je Tegeltija.\n“Osim toga što BiH treba da uradi neke stvari da bi dobila svoj kandidatski status, lično mislim da Evropska komisija i EU treba da sa malo više razumijevanja gledaju na poziciju BiH. Tih 14 uslova dobili smo u uslovima kada je bio veliki otpor proširenju EU, za vrijeme prethodnog saziva Evropske komisije”, rekao je Tegeltija.\nDrumski razbojnici opljačkali Brčaka\nPonovo poštrene mjere, maske obavezne ,nema više muzike uživo, zatvaraju se teretane, obustavljaju se sportska takmičenja u dvoranama…


Povremena obustava saobraćaja zbog biciklističke trke\nU pojedinicim ulicama u Brčkom danas i sutra će biti privremeno obustavljan saobraćaj zbog prolaska biciklista međunarodne biciklističke trke "Beograd-Banjaluka", saopšteno je iz brčanske Policije.\nSaobraćaj će danas od 14.45 do 15.30 časova biti obustavljen na regionalnom putu Brčko-Pukiš, kroz naselje Potočari, te u ulicama Braće Ćuskića, Miroslava Krleže, Štrosmajerovoj, Pere Marjana, Reisa DŽemaludina Čauševića, Fra Šimuna Filipovića, Studentskoj i sve do Bulevara mira.\nSutra će od 12.20 do 12.50 časova saobraćaj biti obustavljen na magistralnom putu Brčko-Bijeljina, kroz naselje Donji Brezik, te ulicama Semberska, obilaznicom "Laser", ulicama Braće Ćuskića, Miroslava Krleže, Štrosmajerovoj, Pere Marjana, Reisa DŽemaludina Čauševića, Banjalučkoj, Dejtonskoj, na Bulevaru mira i dalje u pravcu Banjaluke.\nSaobraćaj će danas i sutra biti regulisan uz pomoć vertikalne saobraćajne signalizacije i organizatora skupa.\nBiciklistička trka "Beograd-Banjaluka", čiji su pokrovitelji predsjednik Republike Srpske Željka Cvijanović i premijer Srpske Radovan Višković, održava se od 18. do 21. aprila uz učešće 176 biciklista iz 30 zemalja.\nbiciklistička trka Brčko obustava saobraćaja\nU Banjaluku stižu u nedjelju\nStartala međunarodna biciklistička trka Beograd-Banjaluka\nPrijavljen rekordan broj učesnika\nBiciklistička trka BG-BL u četiri etape, kvalifikaciona za Olimpijske igre\nBiciklistička trka Beograd - Banjaluka u prvoj kategoriji Svjetske biciklističke federacije\nZbog ove izjave Vučića nastali su nemiri\n"Čak i u ratnim uslovima bilo je omogućeno vozilima Hitne pomoći da nesmetano prolaze"\nDemonstranti zaustavili vozilo Hitne pomoći i gađali ga\nPolicija izbacila demonstrante iz Skupštine, bacali baklje u holu\nNeredi ispred Skupštine Srbije zbog najavljenih mjera\n1083 glasova 45%\n1334 glasova 55%\nPreduzimamo sve mjere kako bi se očuvala ekonomija i svako radno mjesto u Srpskoj\nSastanak Dodika, Čovića i Izetbegovića: Moguće novo odgađanje izbora


Luka Novi Sad ipak na aukciji | Mondo Portal\nLuka Novi Sad ipak na aukciji\nLuka Novi Sad ipak na aukciji 0 Podeli Podeli na facebook Podeli na twitter Podeli na viber Pošalji na mail\n18.01.2009. / 11:18 11:21\nAgencija za privatizaciju objavila je da će Luka Novi Sad biti ponuđena na prodaju krajem marta, iako su vojvođanske vlasti pokrenule inicijativu da se Luka izuzme iz privatizacije i da na upravljanje Gradu i Pokrajini.\n"U toku su pregovori pokrajinske i republičke vlade oko izuzeća, što je jedino realno rešenje", rekao je za agenciji Beta direktor tog preduzeća Milenko Milivojević.\nKako je rekao, u celoj Evropi nema nijedne privatne luke, osim pristaništa koja se koriste u privatne svrhe.\nOn je naveo da je i Rusija, koja je pre pet godina prodala luku u Sankt Petersburgu, posle dve godine izvršila njen reotkup za dva i po puta veću cenu, a Mađarska koja je prodala svoje luke, prema nacionalnom planu, sada gradi pet novih.\nPrema Milivojevićevim rečima, u Novom Sadu nikako ne bi smeo da se ponovi slučaj kao sa Lukom Beograd, koja je prodata za višestruko manju vrednost od realne.\nDodao je da se, osim ekonomskih pokazatelja, mora imati u vidu i da su Luka, voda i priobalje, opšte dobro "i da ni po jednom rezonu to ne sme da se proda".\nProcenjena vrednost ukupnog kapitala Luke namenjenog za privatizaciju iznosi oko 10,2 miliona evra, a početna cena na aukciji biće 179,8 miliona uz obavezu kupca da investira najmanje 881,2 milion dinara.\nDirektor Luke kaže da preduzeće vredi mnogo više nego što je to knjigovodstveno moguće iskazati, odnosno sa opremom oko 15 miliona evra.\n"Ipak, to se finansijski ne može iskazati, jer tu nije uneta vrednost zemljišta niti vodenog prostora na kome se nalazi, a prava vrednost se vidi kada se pogledaju troškovi pravljenja nove luke", rekao je Milivojević.\nAgencije za privatizaiciju navodi da je Luka Novi Sad u većinskom društvenom vlasništvu i tu, kako kažu, jedini zakoniti razlog za izuzimanje može da bude posebna odluka Vlade, koja u ovom trenutku ne postoji.\n"Luka Novi Sad je preduzeće koje je od strateškog interesa za grad Novi Sad i AP Vojvodinu, zbor čega je i traženo njeno izuzimanje iz privatizacije po modelu Novosadskog sajma", rekao je agenciji Beta gradonačelnik Novog Sada Igor Pavličić.\n"Činjenica da se ovo preduzeće nalazi na 24 hektara najatraktivnijeg građevinskog zemljišta, na lokaciji koja je od posebnog interesa, i Grad i Pokrajina imaju pravni i svaki drugi interes da preuzmu osnivačka prava nad ovim preduzećem", izjavio je Pavličić.\nGradonačelnik je najavio da će i grad Novi Sad zatražiti izuzeće iz privatizacije ovog preduzeća.\nBez obzira na to što je prodaja Luke Novi Sad zakazana za 27. mart, mogućnost naknadnog otkazivanja i ove, kao i svake druge aukcije, uvek postoji.


Potpredsednik Skupštine Stefan Krkobabić razgovarao u Parizu sa članovima parlamenta Francuske\nBeta 15. jula 2021. 17:55\nPotpredsednik Skupštine Srbije Stefan Krkobabić razgovarao je u Parizu sa poslanikom parlamenta Francuske Pjerom Morelom Huserom i s troje senatora.\nKrkobabić i Morel su se saglasili da svaki susret predsednika Francuske i Srbije, Emanuela Makrona i Aleksandra Vučića, „otvara novu etapu u saradnji“ dve zemlje, saopštila je danas Partija ujedinjenih penzionera Srbije (PUPS), čiji je Krkobaić funkcioner.\nTa saradnja, navodi PUPS, odnosi se na transfer znanja i novih tehnologija, stipendiranje studenata iz Srbije, infrastrukturne projekte i projekte vezane za vojsku i odbranu.\n„Naišli smo na otvorena vrata i pruženu ruku. Treća decenija 21.veka je u znaku oživljavanja istinskog i za nas veoma bitnog prijateljstva srpskog i francuskog naroda. U praksi to je regionalni razvoj, partnerstvo urbanog i ruralnog dela, kao i zaštita životne sredine. To su zajedničke teme, a naši francuski prijatelji spremni su da nam u svemu pomognu“, rekao je Krkobabić.\nMorel je kazao da je francuskim poslanicima „prihvatljiva nova aktivna srpska parlamentarna inicijativa“ i dodao da će oni uvek pružiti „punu podršku“.\nSa Krkobabićem su u Parizu bili članovi poslaničke grupe PUPS-a Dragan Marković, predsednik Srpske lige i poslanik u Skupštini Vojvodine Aleksandar Djurdjev i pomoćnik ministra za brigu o selu Goran Milenković.\nDelegacija iz Srbije je imala „iscrpne razgovore“ i u Senatu Francuske, navodi se u saopštenju.\nOni su se sastali sa senatorom Žan Baptistom Blankom, članom grupe za poljoprivredu i hranu, lov i ribolov i komisije za saradnju lokalnih opština, zatim sa senatorkom Gatel, predsednicom odbora za lokalne opštine i decentralizaciju i interparlamentarnog odbora za saradnju Francuske i severne Evrope, i sa senatorkom Martom de Sidrak, predsednicom odbora za regionalno planiranje i održivi razvoj i interparlamentarnog odbora za saradnju Francuske i Balkana.


novak djokovic jelena vikend srbija bicikl kocija beograd srem\nFoto: Ljubomir Tozev, Instagram/ sumske.kocije / RAS Srbija\nNovaka i Jelenu Đoković u subotu popodne uslikali smo u Beton hali, kako sa naslednicima Tarom i Stefanom voze bicikle pored reke.\nPoznato je da se Đokovići ponašaju "kao sav normalan svet", ali prolaznici ipak nisu mogli da sakriju oduševljenje kada se nasmejana porodica najboljeg tenisera sveta provozala pored njih.\nNarednog dana vikenda, Đokovići su se uputili u Srem, gde poseduju velelepno imanje na samoj obali Pavlovačkog jezera.\nMeštani su bili oduševljeni kada su videli Novaka, koji je iznajmio fijaker i zajedno sa sinom Stefanom odlučio da se provoza po obroncima Fruške gore. Dok je prolazio kroz mala mesta, ljudi koji su ga videli mahali su mu i vikali "Nole, najbolji si".\nVlasnik kočija obradovao se što je uživao u društvu najtrofejnijeg tenisera, te je okačio zajedničku fotografiju i napisao:\nNa društvenim mrežama osvanula je i fotografija Jelene i Novaka dok se u sportskoj garderobi voze kroz prirodu, koju možete videti iznad. Ova slika izazvala je mnoštvo komentara, a mnogi pretpostavljaju da je i ova fotografija nastala tokom jučerašnjeg dana.\n"Čista energija", "Divni ste", "Uživajte", pisali su korisnici društvenih mreža.


Kakav radostan dan | Glas javnosti\nsreda 28. oktobar 2009.\nPočetna > Sport > Kakav radostan dan\nLIDIJA MIHAJLOVIĆ U KINI OSVOJILA KRISTALNI GLOBUS SVETSKOG KUPA\nReprezentativka Srbije u streljaštvu Lidija Mihajlović osvojila je Kristalni globus Međunarodne federacije streljačkih sportova (IŠF) pošto je u kineskom gradu Vuksi, novim državnim rekordom, pobedila u finalu Svetskog kupa, u disciplini malokalibarska puška trostav tri puta 20 metaka.\nMihajlovićeva je trijumfovala rezultatom od 689 (586) krugova. Stari državni rekord od 687,5 krugova postavila je 2005. godine na Prvenstvu Srbije i Crne Gore. Ona je u raspucavanje za medalje ušla sa treće pozicije sa krugom zaostatka, ali je do prvog mesta došla sjajnom finalnom serijom od 103 kruga. Reprezentativka Srbije je za dva kruga pretekla olimpijsku šampionku iz Pekinga Du Li, koja je imala 687 (587) krugova i takmičarku SAD Džejmi Bejerle koja je zauzela treće mesto sa 684,4 (587) kruga.\nJASNA ŠEST PUTA DO GLOBUSA\nLidija Mihajlović se u finale Svetskog kupa plasirala osvajanjem srebrne medalje na Svetskom kupu u Milanu ove godine malokalibarskom puškom tri puta 20 metaka. On je peti strelac iz Srbije osvajač Kristalnog globusa IŠF za pobedu u finalu Svetskog kupa. Pre nje pobeđivali su Jasna Šekarić (šest puta), Goran Maksimović (tri puta) i po jednom Nemanja Mirosavljev i Stevan Pletikosić. Pre dve godine na takmičenju u Svetskom kupu 2007. godine u Bangkoku Lidija je osvojila srebrnu medalju.\n- Ovakav rezultat morao je da dođe pre godinu dana na Igrama u Pekingu, ali i ovako je jedna dobra i naporna sezona završena na najlepši način. Presrećna sam, bio je ovo dan kakav samo poželeti može-rekla je Lidija Mihajlović posle velikog uspeha.\nSrpska reprezentativka je podsetila da je sa 103 kruga oborila i lični rekord u finalu.\n- Imala sam, kao nikada do sada, „jake“ centre, čak i dve devetke su bile dobre. Ovo mi je lični rekord finala, tri kruga bolji od onog sa Igara u Pekingu prošle godine kada sam postigla rezultat od 100 krugova.\nMihajlovićeva je dodala da je uspehu na Svetskom kupu u Kini doprinela i nova puška.\n- Imala sam i testiranu municiju, tako da sam gađala potpuno rasterećena. Znala sam da je svaki loš pogodak moja greška, što je veoma važno jer možeš da se koriguješ, da obratiš pažnju na sitnice koje često čine razliku između dobrog i odličnog rezultata - konstatovala je Lidija Mihajlović, koja je uz Kristalni globus, osvojila i nagradu od 1.200 švajcarskih franaka.


Zlatibor - Naslovi.net vesti\nZlatibor - vesti\n+ Dodaj 'Zlatibor' kao novi prozor na naslovnoj stranici\nPETAR KURĆUBIĆ: Igraćemo za publiku\nNaša želja je da navijača bude što više i da uspešno pred njima završimo ovu sezonu - rekao trener Spartak Zlatibor vodeFudbaleri Spartaka u sredu igraju svoj poslednji meč na domaćem terenu u tekućoj sezoni. Trener Petar Kurćubić poručio je da želi da se pobedom spusti zavesa na mečeve igrane kod kuće, čime bi se i navijačima odalo priznanje za... »\nU Srbiju su se danas vratila petorica srpskih državljana koje su pre devet meseci zarobili pobunjenici u Libiji pod optužbom da su se borili na strani Gadafija. Upućeni su na lekarski pregled i njihovo zdravstveno stanje je stabilno.ilustracija(Guliver/Getty Images/Thinkstock) Zorana Nikolića iz Lazarevca, Milorada Đunića iz Loznice, Milića Martinovićaiz Aranđelovca, Vojislava Nićiforovića iz Beograda i Nedeljka Milanovića iz Lazarevca u sedištu BIA dočekale... »\nRašović: Biće odlazaka, ali imaćemo dobar tim\nPartizanu nedostaje samo bod da osvoji 25. titulu. Rivali u poslednja dva kola, Smederevo i Spartak Zlatibor voda, realno nemaju snagu da crno-bele ostave praznih šaka i onemoguće ih da se po broju šampionskih znamenja izjednače sa Crvenom zvezdom. (FOTO: V. Marković) Fudbalsku javnost i pristalice... »\nGdestinacija pre 2 dana\nNovi auto kamp na Zlatiboru, sa 60 jedinica na 1,5 hektara površine na Tić polju, biće otvoren 30. juna, potvrdio je direktor Turističke organizacije Zlatibor, Darko Ðurović. Zlatibor (flickr by misskukoljac) Kamp će biti kategorisan sa tri zvezdice i biće jedan od najuređenijih kampova u Srbiji”,... »\nDanilović operisan i u stabilnom je stanju\nPredsednik košarkaškog kluba Partizan Predrag Danilović operisan je i u stabilnom je stanju. On je noćas izboden nožem u stomak u jednom restoranu u KoštunjakuPosle napada Danilović je prebačen u Urgentini centar, a navodno, policiji nije želeo da kaže kako je došlo do napada. "Danilović je jutros sa povredama stomaka, ruku i glave primljen u Urgentini centar gde je operisan i u... »\nDanas: Predrag Danilović se oporavlja\n24 Sata: Danilović izboden nožem u "svađi među prijateljima"\nZakupci lokala u Tržnom centru Zlatibor napali radnika EPS-a u Čajetini, koji je po nalogu, isključio struju zbog dugovanja. Radnik pušten na kućno lečenje.ilustracija(Guliver/Getty Images/Thinkstock) Radnik čajetinske elektrodistribucije Radan Kovačević je zadobio lakše povrede kada su ga napala dva njemu nepoznata lica, zakupci lokala u Tržnom centru Zlatibor. Kovačević je, po... »\nTelegraf: Napadnut radnik elektrodistribucije\nRTS: Napadnut radnik elektrodistribucije\nNovi auto kamp na Zlatiboru, sa 60 jedinica na 1,5 hektara površine na Tić polju, biće otvoren 30. juna, potvrdio je Tanjugu direktor Turističke organizacije Zlatibor, Darko Đurović.Guliver/Getty images/Thinkstock "Kamp će biti kategorisan sa tri zvezdice i biće jedan od najuređenijih kampova u Srbiji", kaže Đurović. Prema njegovim rečima, u sklopu kampa nalaziće se recepcija, kuhinja i letnjikovac,... »\nJagodinci optimisti pred Spartak\nOsvajač Kupa Srbije FK Jagodina, u 28. kolu dočekuje FK Spartak Zlatibor Vodu, a u Pomoravlju se nadaju osvajanju nova tri boda i potvrdi visokog četvrtog mesta.Trener Jagodine Simo Krunić hvali rivala, ali očekuje pozitivan rezultat. „Igramo utakmicu protiv Spartaka, ekipe koja ovaj prolećni deo prvenstva nije odigrala dobro. Posle pet, šest utakmica počeli su da igraju bolje, i mi... »\nHotel Mona Zlatibor: Rezervišite letovanje uz 25% popusta u najboljem hotelu na Zlatiboru\nGde investirati pre 7 dana\nHotel je kompletno renoviran i proširen decembra 2012.godine i sada raspolaže sa 120 smeštajnih jedinica, 2 restorana Vila i Perun, 2 bara, kongresnim centarom Koledo kapciteta do 500 mesta, dečijom igraonicom Monicom , wellness centrom koji se prostire na 1.000 m2 , parkingom i garažom. Ovog leta... »\nPauza U Briselu: Dogovor neizvestan, nastavak u 17 sati\nKurirpre 17 minutajoš 18 povezanih »\nB92pre 18 minutajoš 13 povezanih »\nRTVpre 21 minutjoš 9 povezanih »\nGlas javnostipre 6 satijoš 10 povezanih »


"Normalizacija odnosa nema alternativu" - European Western Balkans\nBEOGRAD – Normalizacija odnosa Beograda i Prištine nema alternativu, rečeno je na otvaranju konferencije “Realizacija normalizacije – Budućnost odnosa Beograda i Prištine” na Fakultetu političkih nauka u Beogradu.\n“Normalizacija odnosa Beograda i Prištine nem alternativu, a do normalizacije može da dođe samo ako prestanemo da živimo u zamrznutoj prošlosti, jer tako imamo samo zamrznutu sadašnjost i zamrznutu budućnost”, navela je Grubješić.\n“Zato nije dovoljno da se normalizuju samo odnosi između vlada, predsednika, potrebna je normalizacija odnosa između naroda”, kaže Grubješić i dodaje da zamrznuti konflikt ničemu ne vodi.\n“Normalizacija podrazumeva da lideri Kosova i Srbije sednu i razgovorom dogovore sva otvorena pitanja, međutim danas svedočimo raspirivanju konfliktne situacije”, kazao je Surlić.\n“Ideja je da kada se razgovara proces normalizacije će imati napredak. Razgovor je uvek bolji od pucanja, a kada počne da se puca, nema mogućnosti za razgovor”, kazao je Dirkes i istakao da je normalizacija odnosa Beograda i Prištine nužna, kao i dobri odnosi sa Albanijom.\n“Danas se dijalog zaglavio i aktuelna dešavanja svedoče o provokacijama sa obe strane. Beograd i Priština moraju da se potrude da opet dođe do normalizacije odnosa i to u interesu svih koji žive na Kosovu”, kazala je Gizelman.\n“Provokacija je uvođenje taksi, ali provokacija je i kampanja da se povuče priznanje nezavisnosti Kosova, što Srbija radi”, navodi Gizelman.


Naime, u Srpskoj je, prema podacima Agencije za bezbednost saobraćaja RS, u 2018. godini bilo 329.413 registrovanih putničkih automobila.\nDakle, prošle godine su u RS svakoga dana, u proseku, bila registrovana 42 nova četvorotočkaša.\nDa je na putevima Srpske iz godine u godinu sve više auta, potvrđuje i podatak da je, na primer, tokom protekle decenije broj registrovanih putničkih automobila skočio za čak 108.176 ili skoro 45,7 odsto.\nPodaci Zavoda za statistiku RS pokazuju da je u četvrtom tromesečju 2019. registrovano ukupno 107.846 vozila, od čega se 84 odsto ili 90.623 odnosi na putničke automobile.\n– Najčešće neispravnosti odnosile su se na svetlosnu signalizaciju, sistem za kočenje, šajbe na vozilima, opremu vozila i sistem za upravljanje. Prosečna starost putničkih vozila u RS se godinama unazad kreće oko 17 godina starosti – istakli su u ovom ministarstvu, piše Srpskainfo.\nUIO SKREĆE PAŽNJU NA UVOZ Svaki treći polovnjak u BiH nije imao ispravne papire o poreklu


Beograd 06. decembar 2017. 12:51\n"Razgovarao sam sa ministrom prosvete Mladenom Šarčevićem o ideji da se šah uvede kao fakultativni predmet u školama. Video sam da su to Rusi uveli, ali oni to uvode kao obavezan, a ja sam mislio da se šah ubaci kao fakultativni predmet" istakao je Vučić, gostujući na TV Hepi.\n- Očigledno je da predsednik nije obavešten šta se radi u prosveti. Očigledno postoji kolizija između onoga što radi Ministarstvo prosvete i što predlaže predsednik Srbije. Na proleće je bila velika ofanziva Ministarstva da se ukinu izborni predmeti i NPS je prihvatio taj predlog, a šest meseci kasnije ispada da sada treba te predmete vratiti. Iako podržavam da šah bude u školama, smatram da nastavni plan i program u osnovnoj školi treba da bude relativno čvrsto organizovan, a da se sve dodatne aktivnosti ponude kroz sekcije. Mislim da je bolje rešenje da postoje šahovske sekcije u školama i da ih pohađaju deca koju to zaista interesuje, jer ako je nešto predmet, on je ipak obavezan - kaže Aleksandar Lipkovski, još uvek aktuelni predsednik NPS.\nKomentarišući Vučićev stav da je "on mislio da se šah ubaci kao fakultativni predmet", Lipkovski kaže da nažalost, u poslednje vreme političari misle da mogu da se stave iznad stručnjaka i odlučuju o pitanjima iz domena struke, kao što su da li ima prostora u nastavnom planu, kadrova za izvođenje nastave...\n- Šah je izuzetno popularan među decom. Verujem da bilo koja odluka neće uticati na interesovanje učenika za ovom drevnom igrom, ali je lepo znati da ona ima uporište u državnim institucijama. Mislim da šah treba da ima status izbornog predmeta. To potvrđuju i mnogobrojna iskustva iz velikog broja država, pre svega Rusije, Kine, Indije, Kanade, Španije... - odgovara Baralić na pitanje da li će promena statusa šaha u školama zbog ukidanja izbornih predmeta smanjiti interesovanje đaka.\nOdluka Ministarstva da se izborni predmeti realizuju kroz sekcije nije bez osnova, s obzirom na brojne teškoće u izvođenju nastave. Naš list je mnogo puta pisao da škole krše propise time što đacima nameću izborne predmete, umesto da im omoguće da biraju jedan, u skladu sa interesovanjima i sklonostima. Drugi problem je što je ponuda izbornih predmeta često pravljena da bi nastavnici bez punog fonda mogli da dopune časove. Zbog toga se dešavalo da, pored onih koji ga znaju i vole, šah predaju i nastavnici čiji je primarni cilj bio da dopune fond. Škole nisu poštovale ni obavezu da u nižim razredima ponude najmanje tri, a u višim bar četiri izborna predmeta, pa je u tom smislu i šah ostao "kratkih rukava".\nPostoji i " Ne ljuti se covece " ...


Na skupu u okviru kampanje „Budućnost Srbije“: Građani iz cele Srbije u Beogradu | RTK\nNa skupu u okviru kampanje „Budućnost Srbije“: Građani iz cele Srbije u Beogradu\nObjavljeno: petak, 19. april 2019.\nIspred Narodne skupštine, u okviru kampanje „Budućnost Srbije“, biće održan skup sa kojeg će predsednik Srbije i lider SNS-a Aleksandar Vučić pozvati građane da se ujedine oko svih važnih pitanja za državu i narod. Na veliki miting dolaze ljudi iz cele Srbije, kao i Srbi iz Republike Srpske, Hrvatske, Crne Gore, Makedonije…\nVučić je pozvao na jedinstvo, jer kako je ranije rekao, borba za srpske interese, posebno na KiM, ali i u celom regionu, od presudnog je značaja.\nSkup, na kome se očekuje ogroman broj građana, zvanično bi trebalo da počne u 18 časova, a kako saznajemo pre predsednika Vučića građanima će se obratiti i predsedavajući Predsedništva BiH Milorad Dodik, ministar spoljnih poslova Mađarske Peter Sijarto, premijerka Srbije Ana Brnabić, šef srpske diplomatije Ivica Dačić i jedan od heroja sa Košara, penzionisani potpukovnik Dragutin Dimčevski.\nPredsednik Vučić je pozvao, kako je rekao, normalnu i pristojnu Srbiju da se danas okupi za budućnost zemlje.\n„Da pozovemo građane na ujedinjenje, a ne političke partije, jer to ne bi bilo dobro za demokratiju“, rekao je juče Vučić posle sastanka sa Srbima koji su peške stigli sa KiM u Beograd na miting.\nZvaničnom delu mitinga prethodiće dvosatni koncert Ace Lukasa i „Riblje čorbe“, a posle obraćanja zvaničnika, skup, kako je najavljeno, biće završen koncertom Olivera Mandića.\nPostavljanje bine ispred zgrade parlametna počelo je još u sredu ujutru, a očekuje se, da će to biti jedan od najvećih političkih skupova u Srbiji u poslednjih 50 godina.\nU centru Beograda, gde će danas biti održan skup u okviru kampanje „Budućnost Srbije“, vlada atmosfera nalik nekadašnjim prazničnim, prvomajskim na primer, danima.\nU gradu je, naime, primetan manji broj vozila, a veći broj pešaka, a manje saobraćajne gužve su samo u ulicama u kojima se izvode radovi, poput Karađorđeve.\nSa razglasa, na bini postavljenoj ispred Skupštine Srbije, pušta se muzika, koja se čuje širom centra, a građani koriste lep dan za šetnju kroz gradske ulice zatvorene za saobraćaj.\nDo ponoći će biti zatvorene ulice oko Skupštine Srbije – Trg Nikole Pašića, Dečanska, od Trga Nikole Pašića do Terazijskog tunela, i Vlajkovićeva od Kosovske do Dečanske.\nPosle podne se očekuje dolazak velikog broja ljudi iz cele Srbije, koji će prisustvovati skupu na kojem će govoriti predsednik Srbije Aleksandar Vučić, premijerka Ana Brnabić, šef srpske diplomatije Ivica Dačić, ministar inostranih poslova Mađarske Peter Sijarto, i predsedavajući Predsedništva BiH Milorad Dodik, kao i penzionisani potpukovnik, heroj sa Košara, Dragutin Dimčevski.\nPrethodno : Na skup u Beogradu u okviru kampanje Budućnost Srbije iz Rasinskog okruga krenulo šest hiljada ljudi\nSledeće : U Centru za stručno usavršavanje održan prvi festival biologije „Biofest“


Sva lepota fudbala u nekoliko lucidnih poteza /video/ - Sputnjik Srbija\nSva lepota fudbala u nekoliko lucidnih poteza /video/\n16:38 02.01.2021 Preuzmite kraći link\nSubotnji fudbalski program obeležio je Nadijem Amiri, fudbaler Bajera iz Leverkuzena – postigao je pogodak kakav se retko viđa.\nIgrač nemačkog tima je u utakmici njegove ekipe protiv Ajntrahta iz Frakfurta na prelep način uspeo da se upiše u strelce.\nAkciju je pokrenuo vezista Florijan Virc, sa ivice šesnaesterca je vrhom kopačke ubacio loptu ka Amiriju, koji je najpre zalomio rivala, obezbedio sebi prostor i zatim petom matirao čuvara mreže rivalskog sastava.\nAmiri je velika nada nemačkog fudbala, ima 24 godine i već je upisao pet nastupa za seniorsku ekipu rodne države.\n► Mitrović i Milivojević na udaru Britanaca zbog žurke /foto/\n► Da li u Srbiji stasava novi Dijego Simeone?\n► Čekajući mart – ključni mesec za napaćeni srpski fudbal


leoni - Dnevni list Danas\nPočetna » leoni\nOdluka o zahtevima sindikata u Leoniju do kraja sedmice\nNaredni sastanak menadžmenta, reprezentativnih sindikata i zaposlenih u kompaniji Leoni na kojem će se konačno odlučiti o eventualnim izmenama vezanim za uslove rada i obračun zarada biće organizovan najkasnije do kraja ove sedmice.\nPiše: Z. Miladinović 15. 7. 2019.\nZamenik predsednika Stranke slobode i pravde Borko Stefanović izjavio je da su radnicima Leonija poslodavci u junu isplatili plate niže za 5.000 – 10.000 dinara, te da je to zločin prema zaposlenima.\nU Kraljevu je danas na Fakultetu za mašinstvo i građevinarstvo Univerziteta u Kragujevcu, potpisan Ugovor o poslovno tehničkoj saradnji između ove visokoškolske ustanove i kompanije Leoni Wiring Systems Southeast d.o.o.\nPiše: Zoran Nikolić 27. 12. 2018.\nLeoni od februara najveći industrijski poslodavac u Srbiji\nDirektor kompanije „Leoni“ u Srbiji Klemens Saks najavio je danas da će ta kompanija uskoro otvoriti četvrtu fabriku, u Kraljevu, čime će postati najveći poslodavac u industrijskom sektoru u Srbiji.\nPiše: Z.M. 26. 9. 2018.\nLeoni počeo traži menadžere\nNa lokaciji Ratarsko imanje počeli su pripremni radovi za izgradnju četvrte fabrike nemačke grupe „Leoni“ u Srbiji, koja se bavi proizvodnjom žica, optičkih vlakana, kablova i kablovskih sistema.\nPiše: Z. Nikolić 7. 8. 2018.\nDržava pokriva 40 odsto ulaganja „Leonija“\nNemačka kompanija „Leoni“, koja će uskoro postati najveći poslodavac u Srbiji, više od 40 odsto svojih dosadašnjih investicija „pokrila“ je novcem iz budžeta Srbije.\nPiše: Z. Miladinović 28. 4. 2018.\nAutobusi voze Nišlije na otvaranje Leonija, prazne zgrade opština\nNa nekoliko punktova u gradu brojni građani dočekali su autobuse koji ih, kako su rekli neki od njih, voze na otvaranje fabrke “Leoni” gde će im se obratiti i predsednik Srbije Aleksandar Vučuć.\nVučić: Teška borba za očuvanje nezavisnosti, neće me oterati „Iš iz Niš“\nVidite da je teška borba za očuvanje nezavisnosti zemlje jer mora da se razgovara i dogovara sa onima koji su priznali takozvanu državu Kosovo, naglasio je predsednik Srbije Aleksandar Vučić u Nišu, navodeći i da ga neće iz tog grada oterati oni koji kažu „Iš iz Niš“.\nVučić na otvaranju fabrike Leoni u Nišu\nNemačka kompanija „Leoni“, proizvođač optičkih vlakana i kablova, otvara u Nišu novi proizvodni pogon, pod čijim krovom će posao naći 1.125 radnika, piše RTS.\nVučić se obraća i građanima okupljenim ispred fabrike\nViše od hiljadu građana i funkcionera okupilo se ispred fabrike Leoni u Nišu, koju će danas otvoriti predsednk Srbije Aleksandar Vučić.\nPuna hala radnika kada dođe Vučić\n– U pogonu Leonija u Nišu „redovno“ se proizvodilo samo prošle subote, kada je pogon, pred brojnim kamerama, svečano pustio u rad predsednik Srbije Aleksandar Vučić, nakon čega su njegove mašine prestale da rade, a hale ostale bez proizvodnih radnika, nezvanično kaže više izvora iz ove nemačke kompanije, kao i žitelji okolnog naselja.\nPiše: Z.M. 2. 8. 2017.\nNova kolumna Aleksandra Miloševića https://t.co/jSVoJkkgCM\nŽana Lalović čijoj porodici preti iseljenje i Ivan Zlatić iz organizacije #Krovnadglavom o životu onih kojima preti… https://t.co/LSZ0kO3JoG\n„Zatvorili smo grad da bismo zaustavili širenje virusa, ali verovatno će nas istorija pamtiti po lošem“, rekao je Z… https://t.co/w63GKkzKZQ


Analiza stanja rodne ravnopravnosti u Federaciji BiH 2010 - 2012\nIzvještaj o rezultatima analize sastoji se od tri poglavlje te zaključaka i preporuka. Prvo poglavlje sadrži opći kontekst sa pregledom pravnog i institucionalnog okvira za rodnu ravnopravnost, izvršni sažetak i pregled metodologije istraživanja. Drugo poglavlje sadrži rezultate analize primjene načela rodne ravnopravnosti u FBiH, ocjenjivane kroz prioritetne oblasti - javni život i odlučivanje, rad i zapošljavanje, zdravstvena zaštita, socijalna zaštita, obrazovanje, sport i kultura. U trećem poglavlju razmatraju se postojeći modeli saradnje između gender institucionalnih mehanizama u Federaciji BiH, kao i gender institucionalnih mehanizama i nevladinog sektora u svrhu praćenja i izvještavanja o napretku u pogledu ostvarivanja ciljeva rodne ravnopravnosti.\nIstraživanje je provedeno u periodu januar 2013. - oktobar 2014. godine.ro


Isplata otpremnine zaposlenom - Biljana Trifunović\nIsplata otpremnine zaposlenom\nObaveza poslodavca je da isplati otpremninu zaposlenom koji odlazi u penziju bez obzira o kojoj vrsti penzije se radi, (starosna, invalidska, porodična), poslodavac ima obavezu isplate otpremnine, u skladu sa članom 119. stav 1. tačka 1) Zakona o radu.\nNavedeni član propisuje obavezu poslodavca da isplati zaposlenom, u skladu sa opštim aktom, otpremninu pri odlasku u penziju, u većem iznosu, ali najmanje u visini dve prosečne zarade.\nTakođe, i zaposleni u radnom odnosu na određeno vreme, ostvaruju ista prava kao i zaposleni na neodređeno vreme. Isto se odnosi i na vreme koje je zaposleni proveo u radnom odnosu. Ukoliko radni odnos zaposlenom prestaje zbog potpunog gubitka radne sposobnosti (a pre isteka roka na koji je zasnovan radni odnos na određeno vreme) i ostvarivanja prava na invalidsku penziju, ima pravo na otpremninu pri odlasku u invalidsku penziju.\nUkidanje prava za odlaganje plaćanja dugovnog poreza


Hoking: “Ljudi moraju da napuste Zemlju i pronađu novi dom” – Svet tajni – Vaš putokaz ka istini\nHoking: “Ljudi moraju da napuste Zemlju i pronađu novi dom”\nJune 21, 2017 svettajni\tplaneta, planeta zemlja, Zemlja\nBritanski fizičar Stiven Hoking upozorio je javnost da ljudi moraju da pronađu novi dom u svemiru u narednih 200 do 500 godina, ako prežive do tada.\nOn je takođe spomenuo i američkog predsednika Donalda Trampa i njegovu odluku da se SAD povuče iz sporazuma o klimi.\n“Ne negiram važnost suzbijanja klimatskih promena i globalnog zagrevanja, za razliku od Trampa, koji je doneo najlošiju odluku koju je svet ikada video“.\nHoking je pozvao vodeće nacije da pošalju astronaute na Mesec do 2020. godine kako bi istraživanja svemira ponovo bila pokrenuta.\nTakođe, naveo je da bi u narednih 30 godina trebalo izgraditi lunarnu bazu do 2025. omogućiti ljudima da lete na mesec.\nProfesor Hoking trenutno radi sa ruskim milijarderom Jurijem Milner na projektu “Breaktrhough Starshot“ koji ima za cilj da pošalje malu svemirsku letelicu do našeg najbližeg galaktičkog suseda Alfa Kentaurija i to brzinom koja je mnogo veća od one koju smo do sada mogli da postignemo u svemirskom istraživanju.\nMinijaturni saletit navodiće laseri sa zemlje, a do odredišta bi trebalo da stigne u narednih 20 godina.\n“Vreme je da istražimo druge solarne sisteme. Uveren sam da ljudi moraju da napuste Zemlju.“\nPostoji oko hiljadu zvezda koje su od Zemlje udaljene 30 svetlosnih godina. Čak i da jedan procenat njih ima planete čija je veličina slična Zemljinoj, imamo deset potencijalnih novih svetova, dodaje Hoking.\nTakođe, ističe da čovečanstvo stoji na pragu nove ere.\nPogledajte NOVI video klip na temu: 15 Jezivih i stvarnih slika koje ne mogu biti objašnjene – 4. deo\n(B92.net / Foto: mykartinka.ru)\nZaboravljeni grad: Arheolozi pronašli ostatke drevnog naselja u Etiopiji\nMisterije i tajne tvrđava na Dunavu


SNS pritiska partnere - Dnevni list Danas\nPočetna » Politika » SNS pritiska partnere\nPredsedništva SPS i URS narednih dana odlučuju kojih će ministara morati da se odreknu\nVučićeva stranka traži da Dačić i Dinkić budu „hrabriji“ pri rekonstrukciji\nPredsedništva SPS i URS izjasniće se ove sedmice o rekonstrukciji Vlade Srbije, odnosno o tome kojih će se kadrova odreći u Nemanjinoj 11, ali i u javnim preduzećima. Po svim najavama iz SNS, a nakon u subotu održane sednice njihovog Predsedništva, najveća stranka vladajuće koalicije spremna je da se odrekne najmanje desetak ljudi, među kojima je i više ministara.\n0Piše: N. T. 14. jula 2013. 18.45\nSpekuliše se da su u pitanju Bratislav Petković (kultura), Alisa Marić (sport), Goran Knežević (poljoprivreda) i Milan Bačević (prostorno planiranje), kao i da bi bez fotelja mogli da ostanu i naprednjački ljudi na čelu dva velika preduzeća: Aleksandar Obradović (EPS) i Dragoljub Simonović (Železnice), kao i više državnih sekretara i pomoćnika ministara.\nZbog ove spremnosti za seču svojih kadrova, SNS i Aleksandar Vučić insistiraju na tome da SPS i Ivica Dačić, odnosno URS i Mlađan Dinkić, slično urade u svojim resorima. Ipak, oni se za sada drže vrlo uzdržano, a iz URS, čije će Predsedništvo zasedati u četvrtak, stižu poruke da nameravaju da na visokim funkcijama u Vladi ostave svo troje svojih ljudi – Suzanu Grubješić (potpredsednica za evrointegracije), Vericu Kalanović (regionalni razvoj) i Dinkića (finansije i privreda), a da bi mogli da „stradaju“ samo kadrovi na nižim pozicijama.\nZbog toga, naprednjaci preko medija, a iz anonimnih izvora, šalju upozorenja Dinkiću da bi mogao da izgubi pola resora, privredu, mada bi to zahtevalo izmenu koalicionog sporazuma, za šta je neophodna njegova saglasnost. S druge strane, Dinkićevi saradnici poručuju da „ova vlada može i bez URS“, što je tačno, ali bi u tom slučaju njena sudbina zavisila od vrlo tanke parlamentarne većine.\nSocijalisti bi sednicu Predsedništva trebalo da održe takođe ovih dana, a na njih SNS vrši još jači pritisak. Vučić, ali i šira javnost, nezadovoljni su radom Milutina Mrkonjića (saobraćaj) i Žarka Obradovića (prosveta), dok se spekuliše da je u nemilosti i Slavica Đukić Dejanović (zdravstvo). Pored samog Dačića, to su svi predstavnici SPS na ministarskim funkcijama, koji ujedno čine polovinu Predsedništva te partije. Takođe, naprednjaci bi želeli da vide leđa bar dvojici Dačićevih ljudi na čelu velikih javnih preduzeća: Dušanu Bajatoviću (Srbijagas) i Zoranu Drobnjaku (Putevi Srbije).\nPremijer je u nezavidnoj poziciji i, osim načelnih izjava da nema ništa protiv toga da i neki socijalisti odu iz Vlade, zasad se u javnosti drži vrlo uzdržano. Mrkonjić je juče ponovio da je uveren da je radio dobro i demantovao medijska nagađanja da bi, u slučaju da bude „rekonstruisan“, prešao na čelo Puteva umesto Drobnjaka, odnosno da ga je predsednik Republike Tomislav Nikolić zvao da pređe u njegov kabinet. Obradović je takođe više puta rekao da je zadovoljan svojim radom, dok je najumerenija Đukić Dejanović.\nZbog trenutnog „inaćenja“ SPS, iz SNS svakodnevno poručuju da bi „Vučić bio najbolji premijer“, odnosno da Dačićeva sudbina na čelu Vlade nije sto posto izvesna. Ipak, taj scenario je malo verovatan, tako da se preko tabloida plasiraju naprednjačke pretnje raspisivanjem vanrednih izbora, ukoliko koalicioni partneri nastave da se ponašaju „kukavički“. Konačni stav SNS, što o kadrovskim rešenjima, što o novom programu rada Vlade, sa osnovnim ciljem da u narednih godinu dana stopa nezaposlenosti u Srbiji bude smanjena na ispod 20 odsto, trebalo bi da bude definisan na sednici Glavnog odbora, zakazanoj za subotu, 20. jul.\nNaprednjački „rat“ za ministre\nU izvorima bliskim SNS priča se da je u naprednjačkim redovima vodi „rat“ za ministre, u kome bi najlakše bez fotelje mogli da ostanu Bratislav Petković i Alisa Marić. Prema nezvaničnim saznanjima Danasa, bivši i sadašnji predsednik SNS Aleksandar Vučić i Tomislav Nikolić, koji je trenutno i „prvi domaćin“ Srbije, navodno su „zategli“ odnose zbog eventualne smene Gorana Kneževića i Milana Bačevića, koje Nikolić želi da zadrži u vladi. Vučić se, kako se spekuliše, suočava i sa zahtevima SAD da nema vanrednih izbora i da ne sme da ruši vlast u Beogradu, koju drži lider DS Dragan Đilas. Takođe se priča i da je jedan od Vučićevih problema i to što ne kontroliše finansijske tokove. J. T.


Dupla revizija izveštaja Agrobanke?\nPrema izveštaju prinudne uprave o poslovanju u 2011, Agrobanka je imala gubitak od 290 miliona evra. Međutim, deo akcionara traži vanrednu reviziju, piše Danas.\nRevizorska kuća KPMG trebalo bi do kraja aprila da dostavi prinudnoj upravi Agrobanke reviziju godišnjeg izveštaja za 2011. godinu, ali deo najvećih akcionara banke preti da je već sa konkurentskom revizorskom kućom Prajs voter haus ugovorio vanrednu reviziju izveštaja za sve tri poslednje godine. Naime, KPMG je za 2010. i 2009. dao pozitivnu reviziju finansijskih izveštaja banke.\nOvi akcionari još nisu zahtevali održavanje vanredne skupštine banke na kojoj bi se o ovome odlučivalo, ali najavljuju da će to učiniti ovih dana. Sem države Srbije, među najveće akcionare banke spada više slovenačkih pravnih lica.\nPrinudna uprava Agrobanke napravila je u zakonskom roku njen finansijski izveštaj za prošlu godinu, prema kome je minus te banke bio ogroman, oko 290 miliona evra.\nKako je to uobičajeno, izveštaj je, prema informacijama Danasa, bio okačen na sajtu Narodne banke Srbije. Ali, samo oko sat vremena, da bi potom brzopotezno bio skinut. Danasu je u NBS objašnjeno da se radi o preliminarnim podacima prinudne uprave i da će konačni podaci biti poznati nakon mišljenja nezavisnog revizora. Tada će moći da se pročitaju na sajtu centralne banke.\nPovučeni finansijski izveštaj prinudne uprave stanje u banci prikazuje gorim nego što ga vide i NBS i KPMG, kontrolor i revizor.\nZanimljivo je da ni o jednoj od napred navedenih aktivnosti nisu obavešteni investitori na Beogradskoj berzi na kojoj se akcijom Agrobanke trguje. Među najvećim dužnicima Agrobanke su firme ivanjičkog biznismena Radoslava Laleta Sekulića, uglavnom u stečaju, i beogradska veletrgovina lekovima Velefarm, od neki dan takođe u stečaju.\nPredstavnici slovenačkih akcionara zapravo sugerišu da ovaj izveštaj ne može opstati, inače bi se moglo postaviti pitanje odgovornosti revizora i kontrolora poslovanja banke ne samo tokom poslednje, nego i nekoliko prethodnih godina.\nNarodna banka Srbije potvrdila je Danasu da je dala saglasnost na Plan aktivnosti radi otklanjanja nepravilnosti u poslovanju Agrobanke, koji su sačinili predstavnici većinskih akcionara te poslovne banke, ali je, pozivajući se na svoja ovlašćenja i zakonom propisanu tajnost podataka, odbila da se izjasni o tome da li je tim planom predviđeno da loša aktiva banke bude zamenjena državnim obveznicama, kada bi i u kojoj vrednosti one mogle da budu emitovane.\nU Agrobanku je krajem decembra prošle godine uvedena prinudna uprava, jer je NBS, sa presekom stanja 30. jun 2011, ocenila da nema propisanu adekvatnost kapitala (umesto 12 odsto, samo 0,75 odsto), a i da joj ostale poslovne performanse nisu u skladu sa zakonom (zbog svih velikih izloženosti banke od 3.117,65 odsto umesto maksimalnih 400 odsto).\nPrema informacijama Danasa, usvojeni plan predviđa da Agrobanka do kraja aprila dostigne kapitalnu adekvatnost (odnos plasmana i kapitala) od šest odsto, a do kraja 2012. godine od 12 odsto. Ova bi se kapitalna adekvatnost postigla reprogramima i refinansiranjem potraživanja banke, ali se računa i sa emisijom obveznica države. Agencija za osiguranje depozita bi, prema ovom planu, preuzela lošu aktivu banke na dalju upravu, a banka bi umesto loše aktive dobila zdrave državne obveznice. U kolikom bi to iznosu bilo, zavisi od konačnog izveštaja o stanju banke kao i reprograma, koji se navodno ubrzano ugovaraju.\nPlan aktivnosti na postizanju tog cilja, zasniva se na podacima iz izveštaja revizorske kuće KPMG sa presekom stanja na dan 31. decembra 2011. godine. Prema tom izveštaju, posebna rezerva za procenjene gubitke potcenjena je za oko 582 miliona dinara, a rezervisanja za gubitke po osnovu vanbilansnih stavki za oko 1,7 milijardu dinara u odnosu na izveštaj prinudnih upravnika.\n4.261 Fans 1.594 Followers 8.738 Subscribers


Prestati sa političkom zloupotrebom policije - NOVA stranka\n13.09.2017 Press služba 0\nŽivković, koji je sebe nazvao "neslavnim rekorderom" u primanju pretnji u raznom obliku, naveo je i da je zato stalni posetilac policijskih stanice na Starom gradu i da kompjuteri kojima tamo raspolažu policajci, spadaju u istoriju informatičke tehnologije.\n"Sve pohvale za najveći broj policajaca i treba im obezbediti i savremenu tehniku i sva druga sredstva i bolji prostor i veće plate", rekao je Živković.\nOn je istovremeno ocenio i da nije dobro što se iz političkih razloga zloupotrebljava rad policije, a naveo je, po njemu, niz primera za to. Tu je, između ostalog, ubrojao najave hapšenje i objavljivanje podataka iz istraga po novinama, a podsetio je i na izjave bivšeg premijera, a sadašnjeg predsednika Aleksandra Vučića o nekim slučajevima poput rešavanja ubistva pevačice u Borči, a koji nije rešen ni do danas. On je kritikovao i ministra unutašnjih poslova Nebojšu Stefanovića, jer je na konferenciji za novinare, uz negativne ocene i kvalifikacije, pokazao slike nekoliko mladića koji su učestvovali na javnom skupu.\n"S najavom atentata na bilo koga i bilo kada, niko se ne sme šaliti ali se to i ne sme zloupotrebljavati", rekao je Živković, ukazavši da se o epilogu slučaja u Jajincima ništa ne zna, isto kao i o tome ko je rušio u Savamali.\nStavove lidera Nove stranke odbacio je Stefanović, istakavši da je političke izjave davao u svojstvu funkcionera Srpske napredne stranke, a ne kao ministar, i da je odgovarao na pitanje novinara.\nPrethodna vest\tNiš: Podići spomenik Ljubiši Samardžiću Sledeća vest\t[VIDEO] Marinika Tepić u emisiji Otvoreni ekran na TV Kanal 9


Nakon što je Vlada FBiH mjesecima odbijala potpisivanje Granskog kolektivnog ugovora za područje telekomunikacija u Federaciji BiH, Sindikat BH Telecoma je donio odluku o organizovanju štrajka radnika te kompanije.\nŠtrajk je započeo 9. novembra 2020. godine i, bez obzira na razne pritiske, odvijao se bez većih problema. Sve vrijeme trajanja štrajka Sindikat BH Telecoma je pozivao Upravu kompanije i Vladu FBiH da sjednu za pregovarački sto i ispregovaraju Granski kolektivni ugovor kojim će biti zaštićena egzistencija nekoliko hiljada radnika i članova njihovih porodica.\nDanas je napravljen presedan s kojim se sindikat do sada nije susretao i koji predstavlja grubo kršenje sindikalnih i radničkih prava. Naime, radnicima BH Telecoma koji su u štrajku je zabranjem ulazak u zgradu Direkcije BH Telecoma. Radnici obezbjeđenja fizički sprječavaju radnike da dođu na svoja radna mjesta, a pozvana je i policija. Sindikat neće pristati na ovakav tretman od strane poslodavca i poduzet će sve zakonom dozvoljene mjere da se osudi i prekine ova tortura radnika BH Telecoma – navodi se u saopštenju Saveza samostalnih sindikata BiH.


Upoznaj svet digitalnog marketinga i komunikacije na AllWeb konferenciji | Adria Daily\nVeć četiri godine organizatori AllWeb konferencije dovode govornike iz svih krajeva sveta i okupljaju ljubitelje digitalnih komunikacija s ciljem kreiranja novih trendova i umrežavanja ljudi zaposlenih u ovom sektoru. Ove godine konferencija će se održati 13. novembra, u Palati Aleksandar, u Skoplju.\n„Želeli bismo da kompanije, organizacije i preduzetnici prepoznaju, usvoje i primene način kako razvijena tržišta integrišu digitalne komunikacije u svoje poslovne strategije. Kontinuirano radimo na tome da se svake godine program inovira i bude bolji, kao što vodimo računa da iz godine u godinu dovodimo kvalitetne i proverene govornike“, naglasio je Darko Buldioski, osnivač digitalne marketinške agencije New Media i osnivač konferencije.\nOve godine očekuje se preko 250 učesnika iz svih krajeva regiona, prvenstveno marketing menadžera, predstavnika PR i marketinških agencija, top menadžmenta, preduzetnika i studenata.\n„Težimo tome da u narednom periodu proširimo domašaj naše konferencije i na susedne države, poput Kosova i Albanije, zbog toga što se i oni suočavaju sa tržišnim izazovima kao i mi u Makedoniji, tako da je AllWeb konferencija zajednička prilika za sve nas da naučimo nešto novo“, dodao je Buldioski.\nPosetioci konferencije imaće priliku da čuju 15 govornika iz oblasti društvenih mreža, kontent marketinga, web analitike… Koncept konferencije podrazumeva kraću prezentaciju govornika, praćenu sesijama za pitanja i odgovore, kao i panel diskusije za detaljniju razmenu mišljenja različitih stručnjaka. Umrežavanje, neformalna razmena ideja i druženje sa ključnim ljudima digitalne industrije je takođe sastavni deo ove konferencije.\nPosetioci konferencije će biti u prilici da slušaju ključne ljude u digitalnoj industriji i marketingu poput Paul Papadimitriou, Dave Birss, Pawel Kolenda, Miroslav Varga, Aleksandra Dilevska, Vladimir Vulić, Ivan Rečević, Ivan Minić…\nO uslovima prijavljivanja i mogućnosti učestvovanja, kao i ostalim detaljima, više informacija možete pronaći OVDE.\nTagsAllWeb digitalni marketing konferencija\nDečiji maskenbal povodom „Noći veštica“ u DC


Hotel Olympos - Leptokaria / Leptokaria leto / Fun Travel Agency\nHotel Olympos – Leptokaria leto 2020\nGrčka - vile sa bazenom Grčka 2021-First Minute Leptokarija leto 2021\nHotel Olympos – Leptokaria nalazi se na predivnom mestu koje se pruža između podnožja legendarne planine Olimp i tirkiznih voda Termaikosa u Leptokariji, na samo 50m od plaže.\nOrganizator putovanja nije ovlašden i ne ceni valjanost putnih i drugih isprava. Organizator putovanja ne snosi odgovornost u slučaju neispravnosti i\nslučaj eventualne pomodi i mogudih fakultativnih izleta. Predstavnik agencije je obavezan da dočeka, isprati putnike i obilazi goste prema rasporedu\n-U slučaju bilo koje incidentne situacije (krađe, tuče, saobradajne nezgode…) molimo goste da se direktno obrate nadležnim organima zemlje u\nkojoj su na odmoru. U ovim i sličnim situacijama predstavnik agencije je ovlašden samo da posreduje između gosta i nadležnog organa.\nLicenca: OTP 223/2010 BRV


Rihanna - strana 10 - Vesti - Svet Plus\nrihanna najnovije vesti - strana 10\nRijana u vezi sa bratom Kim Kardašijan?! (Foto)\nPevačica Rijana i poznati član poznati član porodice Kardašijan, Rob, zajedno su proveli celu nedelju.Prvo su otišli na zabavnu vožnju kartingom, a uveče su se provodili u noćnom Plejboj klubu u Holivudu.\nNivea: Rijana je bila greška (Video)\nPopularna pevačica Rijana je ostala bez novog ugovora sa poznatom kozmetičkom kućom i više nije zaštitno lice kompanije "Nivea".\nKris Braun stigao kod Rijane: Čekali da padne mrak pa se tajno sastali (Foto)\nDok je čekala da je poseti bivši dečko Kris Braun, Rijana je na Tviteru objavila nove, golišave slike, a intimne delove tela prekrila je samo lišćem.\nUplakana Rijana hodala je u predivnoj tamno plavoj haljini ulicom držeći prijateljicu za ruku. Krenule su na poslednji ispraćaj bake Doli.\nRačunovođe ojadile Rijanu za desetine miliona dolara!\nKada je otkrivena kao tinejdžerka, iznenadni uspeh naveo je Rijanu da unajmi profesionalne računovođe iz firme “Berdon” da bi upravljali njenim finansijama.\nRijana evakuisana iz hotela u Londonu (Foto)\nPevačicu Rijanu su zajedno sa ostalih 300 gostiju evakuisali iz hotela u Londonu jer se lift iznenada zapalio.\nRijana pevala u mrežastim čarapama i gaćicama (Foto)\nRijana je u nedelju uveče zatvorila Hackney Weekend festival. Pevačica se na bini pojavila u kožnoj jakni ukrašenoj zlatnim detaljima koju je brzo skinula sa sebe i ostala samo u kratkim crnim gaćicama ispod koje su bile kratke mrežaste čarape.


17.03.2021 u 23:09\nLaporta i zvanično predsednik Barselone\nBARSELONA - Đoan Laporta zvanično je na inauguraciji postavljen na mesto predsednika fudbalskog kluba Barselona. Laporta se vratio na čelo Barselone posle 11 godina, sa mandatom do 2026. godine. Laporta je tokom obraćanja poručio Lionelu Mesiju da mora da ostane u klubu, a treneru Ronaldu Kumanu da ima potpunu podršku nove uprave.„Pokušaćemo da ubedimo Lea da ostane u klubu. Moraš da ostaneš, izvini što tako kažem, ali volim te i ti to znaš. Svi te volimo. Ronalde, znaš da imaš podršku nove uprave. Bićemo uz tebe kako god da bude”, rekao je Laporta, prenosi Beta. Laporta se okrenuo i finansijama kluba rekavši da je situacija zabrinjavajuća ali ne i zastrašujuća.„Ekonomska situacija je zabrinjavajuća i prioritet kluba će biti da je stabilizuje. Nije zastrašujuća, ali iziskuje\nBARSELONA – U akciji španske policije danas je uhapšen bivši predsednik fudbalskog kluba Barselona Žozep Marija Bartomeu, a nakon pretresa kancelarija, preneo je španski radio Kadena Ser. U regionalnoj policiji potvrdili su da je uhapšeno nekoliko osoba a nakon sprovedene istrage finansijske policije, prenosi Rojters. Barselona je potvrdila da su pretražene kancelarije kluba, ali više detalja o samoj akciji nije otkriveno. Španski mediji su izvestili da je operacija povezana sa prošlogodišnjim „Barsagejtom”, u kojem su klupski zvaničnici optuženi za kampanju „blaćenja” sadašnjih i bivših igrača koji su bili kritični prema klubu i tadašnjem predsedniku Žozepu Mariji Bartomeu, javlja Tanjug. Bartomeu i njegov upravni odbor podneli su ostavke prošle godine zbog kontroverze oko\n10.11.2020 u 16:36\nBarselona pred bankrotom, dugovi 820 miliona evra\nBARSELONA - Španski fudbalski gigant Barselona duguje 820 miliona evra i klubu preti bankrot, prenose tamošnji mediji. Kako se navodi, klub je u velikom problemu jer su zbog pandemije korona virusa prihodi od ulaznica i dolaska turista na „Kamp nou” značajno smanjeni, a pri tom je ekipa prošle sezone elimnisana u četvrtfinalu Lige šampiona od Bajerna (8:2), što je i sa te strane smanjilo zaradu. Takođe, Barseloni „visi mač nad glavom” zbog ugovora koji je bivši predsednik Žozep Marija Bartomeu dogovorio sa američkom kompanijom „Goldman” o pozajmici 800 miliona evra za rekonstrukciji stadiona. Ukoliko se taj posao aktivira, dug bi porastao na 1,6 milijardi evra.\n04.11.2020 u 12:15\nPovratak Gvardiole i klupskih legendi uslov je za nove trofeje\nKandidat za predsednika Barselone Viktor Font rekao je da želi da vrati trenera Pepa Gvardiolu i da ne sumnja da će fudbaler Lionel Mesi ostati u klubu ako uprava napravi ozbiljan i konkurentan projekat. Predsednik Barselone Đozep Marija Bartomeu podneo je ostavku pre osam dana, zajedno sa upravom, uoči referenduma koje su tražili članovi kluba, kako bi mu izglasali nepoverenje sledećeg meseca. Više od 20.000 članova tima potpisalo je peticiju za održavanje referenduma, a nezadovoljstvo je krenulo nakon što je najbolji fudbaler Lionel Mesi zatražio da napusti klub, usred velike krize u kojoj se nalazi Barselona. Font je u izjavi za Skaj rekao da planira da vrati slavne dane u klub. „Zamena najbolje generacije koju je fudbalski svet ikada video, a verujem da smo je imali\n02.09.2020 u 21:51\nUprava Barselone ne želi da pregovara o Mesijevoj otkupnoj klauzuli\nSastanak čelnika Barselone i predstavnika fudbalera Lionela Mesija završen je bez dogovora, pošto klub ne želi da pregovara o otkupnoj klauzuli u ugovoru od 700 miliona evra. Kako su preneli španski mediji Mundo Deportivo i Diario Sport, predsednik Barselone Đozep Marija Bartomeu pokušava da ubedi Mesija da se predomisli i da ostane na Kamp Nou. Bartomeu je predstavljao klub na sastanku sa Mesijevim menadžerom i ocem Horheom Mesijem. Uoči sastanka Horhe Mesi je rekao da će biti teško da njegov sin ostane u Barseloni, ali nije rekao da li se pregovara sa još nekim klubom. Mesi se više ne smatra fudbalerom Barselone i nije se u nedelju pojavio na testiranjima na koronavirus uoči početka priprema, kao ni na jučerašnjim treninzima. Jedan od najboljih fudbalera svih vremena je


"Agent plus" prvi u Srbiji dobio GMP plus sertifikat - Pluton Logistics\n„Agent plus“ prvi u Srbiji dobio GMP plus sertifikat\n25. septembra 2014. 1. maja 2017. marko\tAgent Plus, GMP +, GMP plus, transport soje, transport žitarica\n„Agent plus“ je prva kompanija u Srbiji koja je stekla sve potrebne uslove i dobila sertifikat GMP+, sertifikat za rukovanje i dopremu prehrambenih proizvoda za ljudsku i životinjsku prehranu od mesta proizvodnje do mesta isporuke finalnim potrošačima. „Agent plus“ je GMP+ sertifikat stekao nakon ispunjavanja svih neophodnih uslova i osposobljavanja sopstvenog kadra, kao jedan od učesnika u lancu prevoza prehrambene robe na rekama i u priobalju.\nRoba koja se najčešće prevozi rečnim putem, a čiji su učesnici u manipulaciji u obavezi da imaju ovaj sertifikat, su žitarice: kukuruz, pšenica, soja, suncokret i druge. Zbog neposedovanja sertifikata od strane naših brodara, najčešće se na angažovanju prevoza datih proizvoda koriste brodovi pod stranom zastavom. GMP + sertifikat predstavlja sertifikat koji imaju kompanije koji se pridržavaju internacionalnih pravila i obaveznih procedura pri manipulaciji i rukovanju, skladištenju, utovaru, prevozu i istovaru prehrambenih proizvoda, kao i načinu čuvanja ove robe.\nOd 1. januara 2015. godine dati sertifikat će biti neophodan za ceo lanac rukovanja prehrambenim proizvodima na tržištu Holandije, Nemačke i Austrije, što otvara velike mogućnosti pri izvozu na ova tržišta. GMP+ sertifikaciju ima 12 000 pravnih lica u u oko 65 zemalja. U Holandiji se nalazi baza dodeljenih sertifikata, koja se ažurira na 24 časa. Svaki sertifikat ima svoj broj i šifru i svakog dana moguće je proveriti sopstveni status. Istorija GMP+ sertifikacije započeta je 1992. godine u Holandiji, nakon pomora živine na farmama i velike šteta koja je tom prilikom učinjena.\n← „Milšped AML“ i proizvođač „Mercedesa“ povećavaju obim zajedničkog poslovanja\n„Lidl“ gradi distributivni centar u Staroj Pazovi →\n15. februara 2018. 14. februara 2018. marko


Firma "ESB Pelets" iz Tutina, koja posluje u okviru švajcarske kompanije "Sonar investors" izrazila je želju da otvori proizvodni pogon u novovaroškoj industrijskoj zoni u Kokinom brodu. Predsednik opštine Nova Varoš Radosav Vasiljević je raširenih ruku dočekao ovu ponudu, ali i postavio određene uslove koje će investitor morati da ispuni.\n"Raspisaćemo tender za izdavanje poslovnog prostora u zakup i ako ga izlicitiraju dobrodošli su kod nas. Ova kompanija će morati da zaposli u početku 40 radnika kojima plate neće biti manje od 50.000 dinara, a mesečna zakupnina pogona iznosiće 3.000 evra", objasnio je Vasiljević.\nInače, prosečna plata u Novoj Varoši je oko 43.000 dinara.\nSve što traži lokalna samouprava firma iz Tutina je spremna da ispuni. Naime, "ESB Pelets" je dostavio pismo o namerama u kome se navodi da bi najniža neto plata u fabrici bila 50.000 i da bi brojka od 40 zaposlenih u startu vremenom rasla.\nSAZNAJEMO Država TAKSISTIMA obezbedila 5 miliona evra, nova vozila u celoj Srbiji biće biserno-bele boje, a evo i koji MODELI automobila mogu biti u igri\nInvestitor je najavio da će se u proizvodnom procesu koristiti moderna tehnologija.\nMada se to u pismu o namerama ne navodi, očekuje se da investicija u novu fabriku u Industrijskoj zoni "Inova" bude skoro dva miliona evra. Vlada Srbije početkom decembra odobrila tutinskoj firmi bespovratnih 430.000 evra odnosno 8.600 evra po radnom mestu za zapošljavanje 50 novih radnika. Ovim je ESB "Pelets" prihvatio obavezu da u okviru investicionog projekta do kraja 2021. uloži 1.960.000 evra i do kraja naredne godine zaposlli 50 novih radnika.\nDUALNO OBRAZOVANJE Zašto je važno za Srbiju, i kako to rade Švajcarci?\nDr Ursula Renold, profesor na Tehnološkom institutu u Cirihu gde vodi odeljenje za istraživanja o dualnom obrazovanju, učestvovala je na konferenciji Švajcarsko-srpske privredne komore o dualnom obrazovanju u Beogradu.\n"SRBIJA SADA MORA SNAŽNO DA SE ZADUŽI" Čeka nas 3 milijarde evra novih kredita, 600 miliona evra građanima\n"Srbija sada mora snažno da se zaduži", otvoreno je poručio Fiskalni savet, koji je prethodno Vladi Srbije i dao zeleno svetlo da treba, može i mora pomoći privredu Srbije u borbi protiv korona virusa.


Vesti | Eduka plus\nARHIVA | Vesti RSS\nTags: #sberbanka, PKS\tSporazum PKS i Sberbanke o poslovnoj saradnji\nPredsednik Privredne komore Srbije (PKS) Željko Sertić i predsednik Izvršnog odbora Sberbanke Srbija Valerij Ovsjanikov potpisali su 18. juna u PKS Sporazum o poslovnoj saradnji.\nSporazumom su regulisane međusobne obaveze u poslovnoj saradnji, razvoju i promociji projekata, podsticanju investicija u domaću proizvodnju i podršci izvoznicima. PKS i Sberbanka Srbija zajedno će organizovati seminare, kongrese i sastanke, radi promocije investicionih mogućnosti u Srbiji i privlačenja stranih investitora.\nPosebna pažnja biće posvećena organizaciji Investicione konferencije u Moskvi, 30. oktobra, precizirano je u tekstu sporazuma.\n- Sberbanka je dobar i kvalitetan partner za podršku svim našim privrednim aktivnostima – istakao je predsednik PKS Željko Sertić, ukazujući da je sporazum važan početni korak u saradnji, koja će tek imati zamah u budućnosti.\nOvsjanikov je naveo da će Sberbanka aktivno podržavati izvoz Srbije, ne samo na tržište Ruske Federacije, već i drugih zemalja. Prema njegovim rečima, toj banci je veoma značajna podrška i saradnja koju ima sa PKS.\nOvsjanikov je dodao da Sberbanka u Srbiji već ima dobru saradnju sa PKS, dodajući da će se obe strane fokusirati na identifikaciju projekata koji mogu aktivirati ulaganja u srpsku ekonomiju, s ciljem razvoja domaće industrije i proizvodnje i podsticanja izvoza domaćih proizvoda.\n- Promovisaćemo mogućnosti ulaganja i investicione projekte u Srbiji, kako bi se privukli strani investitori, uključujući i investitore iz Ruske Federacije – rekao je on.\nPotpisivanju sporazuma prisustvovali su i predsednik Upravnog odbora Sberbanke Evropa AG Mark Arnold i direktor Sberbanke Srbija za saradnju sa klijentima iz Rusije i ZND Grigorij Černenko.\nTags: #ugostiteljstvo, treninzi\tBesplatni treninzi za ugostitelje tokom leta u beogradskom HORECA centru\nU HORECA centru, prvom modernom centru za razvoj ugostiteljstva u Srbiji i regionu, tokom leta biće organizovana serija besplatnih treninga namenjenih kuvarima, somelijerima i baristima. Treninzi će biti održani u okviru programa za razvoj ugostiteljstva u Srbiji koji je pokrenuo lanac „Metro Cash & Carry“.\nDo kraja juna u HORECA centru biće održani besplatni treninzi u vezi sa pripremom jela italijanske i ruske kuhinje, pripremu hleba i peciva, pravljenje koktela, espresa i kapućina, kao i trening za pripremu jela od jagnjećeg mesa.\nTokom jula biće organizovana mala škola vina i specijalni treninzi za pripremu kafe i koktela sa alkoholom. U julu je planirano i održavanje treninga posvećenih pripremi svinjskog mesa, rečne ribe, povrća, govedine i paste.\nTokom avgusta biće organizovani, između ostalog, i treninzi za pripremu pica, sušija i morskih plodova. Takođe, kuvari će moći da učestvuju i na treninzima za pripremu morske ribe i restoranskih dezerata. Jedan trening biće posvećen isključivo pripremi savršene espreso kafe.\nViše informacija o ovim treninzima i načinu prijavljivanja zainteresovani mogu pronaći na sajt www.metro.rs\nHORECA centar radi uz stručnu pomoć Svetske asocijacije kuvara (WACS) i Kulinarske federacije Srbije, a nalazi se u neposrednoj blizini distributivnog centra „Metro Cash & Carry“ na Vidikovcu.\nTags: #madjarska, prekogranicna saradnja\tPrekogranična IKT istraživačka mreža – Partneri iz Srbije i Mađarske uspešno završili zajednički EU projekat\nCIRENE (Cross-border ICT Research Network – Prekogranična IKT istraživačka mreža) je projekat sufinansiran od Evropske unije unutar okvira IPA Programa prekogranične saradnje između Srbije i Mađarske. Radi se o zajedničkom razvojno-istraživačkom projektu Univerziteta iz Segedina, Univerziteta u Novom Sadu i Vojvođanskog IKT klastera.\nUkupni cilj projekta je jačanje saradnje između istraživača na dva univerzitetakao i povećanje efikasnosti i efektivnosti te saradnje. Projekat je uspešno završen, što je obeleženo i završnom konferencijom u Novom Sadu, i time je stvorena platforma za buduće zajedničke razvojne i istraživačke aktivnosti partnera na ovom projektu u oblasti testiranja namenskih sistema. Zajedničke istraživačke teme koje će biti osnova buduće istraživačko-razvojne saradnje su definisane na osnovu istraženih potreba lokalnih industrija, čime se obezbeđuje i prenos znanja u sektoru informacionih tehnologija, saopštio je Vojvođanski IKT klaster.\nKao rezultat projekta, razvijena je posebna metodologija testiranja, kao i platforma za namenske sisteme. Empirijska validacija rezultata je obavljena u okviru pilot projekta kako bise omogućila primena rezultata (proizvoda i usluga) u lokalnim industrijama, uz pomoć regionalnih agencija i klastera sa obe strane granice. Kroz proces prekogranične saradnje, uspostavljen je i virtuelni centar kompetencija koji će poslužiti za dalje edukativne, ekonomske i istraživačke svrhe, navedeno je u saopštenju.\nPoseban značaj CIRENE projekta je i u tome što je započeta intenzivnija saradnja između univerziteta u Segedinu i Novom Sadu koji, iako geografski bliski, nisu u prošlosti tu blizinu u dovoljnoj meri koristili. Uspešnom implementacijom projekta, otvorene su velike mogućnosti – kako za lokalnu IKT industriju u obe zemlje, tako i za studente i oba univerziteta kojima je širom otvoren prostor za dalja istraživanja u ovoj oblasti kroz akademski rad, master i doktorske radove.\nVojvođanski IKT klaster je odigrao ulogu u ovom projektu kao kohezioni faktor između akademskih zajednica u Mađarskoj i Srbiji s jedne strane i predstavnika IKT industrije sa druge.\nTags: #nabavka opreme, organska hrana\tDodeljeni ugovori za sufinansiranje nabavke opreme proizvođačima organske hrane u južnoj Srbiji\nU Centru za razvoj Jablaničkog i Pčinjskog okruga uručeni su ugovori o sufinansiranju nabavke opreme organskim proizvođačima iz Jablaničkog i Pčinjskog okruga u okviru Regionalne šeme za sufinansiranje proizvodnih i drugih kapaciteta odabranih poljoprivrednih proizvođača koja je deo projekta „Podrška proizvodnji organske hrane u južnoj Srbiji“. Projekat finansira Austrijska razvojna agencija ADA, a sprovodi Centar za razvoj Jablaničkog i Pčinjskog okruga.\nUgovore su dobili: Nebojša Antić i Slavoljub Stošić iz Trgovišta, Milan Tasić iz sela Korbevac kod Vranja, Milomir Ljubić iz sela Ivanje kod Bojnika i prerađivači „Šumsko blago“ iz Bresnice kod Vranja, „Strela“ iz Leskovca i „Ana“ iz Bosilegrada.\nDobitnici grantova učestovali su u dva kruga javnog konkursa gde su pored tehničke dokumentacije konkurisali i sa marketing-investicionim planovima na osnovu kojih su rangirani. Marketing-investicioni planovi urađeni su u saradnji sa finansijskim ekspertima koje su zajednički angažovali Centar za razvoj i učesnici projekta, a u cilju podrške razvoju procesa oranske proizvodnje kako poljoprivrednika, tako i organizacija koje se bave preradom.\nDobitnici sredstava su ujedno i korisnici projekta „Podrška proizvodnji organske hrane u južnoj Srbiji“, što je bio i jedan od uslova konkursa i do sada su aktivno učestvovali u obukama, savetovanjima, međunarodnim studijskim posetama, posetama i nastupima na domaćim i svetskim sajmovima, navedeno je na saopštenju Centra za razvoj Jablaničkog i Pčinjskog okruga.\nTags: #Vojvodina, Italija\tItalijani zainteresovani da ulažu u Vojvodinu\nFond za podršku investicija u Vojvodini saopštio je da je završio prvi deo Roadshow-a u Italiji u organizaciji Specijalne agencije privredne komore Trsta ARIES, gde je italijanskim privrednicima u regijama Lacio, Marke i Friulia Venecija Đulija predstavio investicione potencijale Vojvodine.\nSavetnica za strane investicije u VIP fondu, Olivera Kovačević, predstavila je sektore sa velikim potencijalom za investiranje, subvencije, finansijske i poreske olakšice, kao i ostale informacije o poslovnoj klimi u Vojvodini, dok je direktor Slobodne carinske zone Novi Sad, Srđan Egić, predstavio infrastrukturu i logistiku Zone, kao još jedne investicione lokacije.\nOni su Vojvodinu predstavili i 11. juna u Rimu, gde je u organizaciji Ministarstva za ekonomski razvoj Italije, Unije privrednih komora Italije i Specijalne agencije privredne komore Trsta ARIES organizovano predstavljanje investicionih potencijala Srbije.\nVIP fond od ove godine intezivnije promoviše Vojvodinu upravo kroz „Roadshow“, jer je u pitanju direktniji način komunikacije sa potencijalnim investitorima, koji doprinosi pozitivnom brend iskustvu. Italija je izabrana zbog velikog interesovanja italijanskih kompanija za ovaj region.\nOd 24. do 28. juna, VIP fond će u okviru italijanskog Roadshow projekta održati prezentacije i u Milanu, Modeni, Firenci i Udinama.\nTags: #aparmanski kompleks\tPodgorički „Bemax“ gradi apartmanski kompleks na Luštici\nBelgijska kompanija „Besix Group“, glavni izvođač radovaprojekta „Luštica Bay„, izabrala je lokalnog podizvođača radova podgorički „Bemax“ za izgradnju apartmanskog kompleksa u budućoj marini projekta „Luštica Bay“.\n- „Besix“ i podizvođač „Bemax“ će biti nosioci prve faze projekta tokom koje ćemo gledati kako nastaju održivi, ekološki ispravno izgrađeni apartmani, gradske kuće i vile u okolini starog zaliva Trašte. Naša kompanija je posvećena unapređenju i uključivanu lokalnih zajednica u projekte, pa očekujemo da će lokalni izvođač blisko sarađivati sa arhitektama, zanatlijama i radnicima na izgradnji, kako bi bili sigurni da „Luštica Bay“ ostaje autentičan proizvod koji u potpunosti zadržava lepotu svog prirodnog okruženja – kazao je izvršni direktor kompanije „Luštica Development“ AD Samuel Mayer.\nU projekat „Luštica Bay“ do sada je uloženo oko 27 mil EUR. Izgrađeni su pristupni putevi, otvoren golf driving range i raščišćen teren za svih 18 rupa budućeg golf igrališta. Za projektovanje golf terena angažovana je kompanija „Gary Player Design“.\nTags: #fiat 500, Kragujevac\tNastavljena proizvodnja FIAT 500L\nProizvodnja u kompaniji FIAT automobili Srbija, koja je juče bila u prekidu zbog nedostatka plastičnih delova iz Italije, nastavljena je noćas u trećoj smeni, rečeno je Radio Kragujevcu u toj fabrici.\nKragujevačka kompanija nije saopštila koliko je trajao prekid proizvodnje kao ni kolika je visina nastale štete zbog automobila koji nisu proizvedeni u tom periodu.\nIz sedišta kompanije FIAT u Torinu juče je saopšteno je zbog nemogućnosti grupe Selmat da ispuni svoje obaveze juče prekinuta proizvodnja i u fabrici FIAT- a u mestu Grugliasko u Italiji, a prošlog petka i u fabrici Iveko u Madridu.\nTags: #fond solidarnosti, stecaj\tOsmislili automatsko izricanje presuda\nBeograd - Jablan Obradović, direktor Fonda solidarnosti, koji utvrđuje prava zaposlenih čija su preduzeća otišla u stečaj i u skladu sa zakonom obezbeđuje novac za isplatu dela potraživanja koje je poslodavac ostao dužan radnicima, osmislio je sistem za automatsku primenu tri zakona – Zakona o radu, Zakona o stečaju i Zakona o upravnom postupku. Ovo je novina ne samo u Srbiji već i u svetu, jer je po prvi put automatizovan administrativni proces. Prednosti ovog sistema su, takođe, ubrzan postupak rešavanja zahteva radnika, ušteda novca u budžetu, ali i sprečavanje eventualne korupcije.\nObradović za Danas objašnjava da se automatska primena zakona odnosi na deo koji se tiče rada Fonda solidarnosti. Kroz ovaj postupak automatski se prave dva dokumenta, odnosno akta – jedan je interni, a drugi predstavlja odluku, sa snagom pravnog akta, koja se uručuje radniku.\n- Oba dokumenta se automatski kreiraju, sa svom sadržinom kako predviđa Zakon o upravnom postupku, za rešenje, i pravila službe, za predlog odluke koji se daje upravnom odboru. To nema nigde u svetu. Ovde se ništa ne kuca, nego se na osnovu podataka radnika koji su, kroz dokumenta, dostavljeni Fondu, automatski kreiraju – kaže naš sagovornik.\nPrema Obradovićevim rečima, bilo koji pravnik da radi na predmetu mora dati isti predlog rešenja.\n- U Fondu imamo tri pravne grupe i sva rešenja po zahtevima su identična ako su identični podaci podnosioca tog zahteva. U sudovima ćete presude prepoznati po sudijama koje rade na tim slučajevima, ovde, pak, tog prepoznavanja nema. Svejedno ko je rešavao, rešenje je identično za iste zakonske uslove. To je velika vrednost – kaže Obradović.\nOn napominje da je Fond osnovan 2005. godine, u početku je imao samo pet zaposlenih, a već te prve godine je dobio oko 3.000 zahteva radnika.\n- Po struci sam inženjer informatike, tako da sam odmah znao da ću taj problem – malo zaposlenih, a puno zahteva – rešavati primenom informatičkih rešenja. Od starta smo krenuli sa formiranjem elektronske baze podataka i zahteva kako ne bismo morali ručno da prevrćemo papire, a kasnije sam odlučio da za sprovođenje upravnog postupka primenim automatiku – navodi Obradović i dodaje da je 2007. ozbiljnije krenuo u taj proces i to angažovanjem ekipe programera.\nOni su za Fond odradili elektronsku arhivu i kasnije nastavili projektovanje softfera za automatizaciju procesa.\n- Posao je išao u etapama. Znao sam šta je sve moguće postići, ali sam, takođe, bio svestan da to ne znaju i moje kolege pravnici i da će ovaj način rešavanja postupaka naići na otpor kod njih. Međutim, krajem prošle godine postupak je u potpunosti automatizovan – kaže Obradović.\nSvi zahtevi radnika koji dolaze u Fond elektronski se zavode, formira se elektronski predmet, dokumentacija se skenira, a zatim prosleđuje izvršiocima na rešavanje. Od 2005. rešeno je oko 40.000 zahteva radnika. Do 2009. je bilo u proseku oko 3.500 zahteva, a od tada je broj naglo povećan i u poslednje dve godine pristiže i do 10.000 zahteva. Prosečno po jednom zahtevu ima 15 dokumenata, a skenira se od 35 do 40 strana.\nObradović kaže da zahvaljujući automatskom postupku imaju sačuvanu svu dokumentaciju, pa se tako ne može desiti da se nešto izgubi, stoji u fioci ili da neki podatak nestane.\n- Sve je u bazi podataka i dostupno je svim izvršiocima. Ne možemo se, dakle, radnicima izgovarati da nema ili da nisu dostavili neki dokument, što je čest slučaj u drugim službama. Takođe, ceo postupak rešavanja zahteva u potpunosti je transparentan. Svakog dana, koliko god želi puta, unosom svog matičnog broja na sajtu, radnik može da prati tok rešavanja postupka. Ako je nezadovoljan brzinom, može da reaguje – zaključuje Obradović.\nIsključena mogućnost korumpiranja\nUvođenjem automatskog rešavanja postupka sprečena je i eventualna korupcija.\n- Da bi neko dobio željenu odluku iz Fonda koja nije u skladu sa zakonom morao bi da korumpira svih 20 zaposlenih, kao i članove upravnog odbora, koji donosi odluku. To je nemoguće. Možda bi se mogao naći jedan, dva ili pet, ali korumpirati sve – nemoguće. Jer, dovoljno je da jedan nije u tom lancu i sistem ne dopušta – objašnjava Obradović.\nPrimenjivo u svim ministarstvima\nOd kada je postupak automatizovan, Fond mesečno reši od 1.000 do 3.000 zahteva, u zavisnosti od toga da li imaju svu dokumentaciju i da li, ako je reč o pozitivnom rešenju, ima novca za isplatu. „Naš rad je najsličniji onome što rade privredni sudovi i opštinske uprave. Mi smo u stanju da, uz pomoć ovog sistema, mesečno rešimo i 3.000 zahteva, tvrdim da nijedna druga ustanova taj broj ne može da reši ni za tri godine“, kaže Obradović. Kako dodaje, ovaj obim posla moralo bi da radi, da nije informatike, bar 50 ljudi. „U sličnim ustanovama radi oko 100 zaposlenih, a nas je 20. Samo za plate godišnje nam je potrebno oko 20 miliona, tako da smo mi državi uštedeli, samo po tom osnovu, od 30 do 40 miliona dinara“, kaže Obradović i zaključuje da je sistem koji je osmislio primenjiv u svim ministarstvima, agencijama i u privrednim sudovima, ali da je svestan da će „imati otpor u mnogim ustanovama, jer ovaj način rada ima punu kontrolu, a to naši ljudi ne vole“.\nTags: #logistika, #skladisno poslovanje\tNapredne tehnologije u lancu snabdevanja i skladišnom poslovanju – „Špica“ predstavila najnovija softverska i hardverska rešenja u logistici\nU kom smeru se razvija logistika u skladištu? Kako opravdati investiciju, i kako rade uspešni u logistici? Koji su trendovi u logistici i kako ih iskoristiti za pobošljanje sopstvenih logističkih procesa?\nOdgovore na ova pitanja, predstavnici kompanije „Špica Centar“,u saradnji sa domaćim i stranim stručnjacima na polju logistike i lanca snabedavnja, pokušali su da pruže na seminaru održanom u Privrednoj komori Beograda, 6. juna 2013. godine.\nSeminaru je prisustvovao veliki broj predstavnika renomiranih domaćih i stranih kompanija, koje se bave logistikom, distribucijom i maloprodajom, koje svoje procese u skladištu i lancu snabdevanja svakodnevno usavršavaju radi postizanja što veće produktivnosti, transparetnosti i tačnosti, a sve u cilju smanjenja i kontrole troškova.\nU današnje vreme, kada su izazovi koji se postavljaju pred menadžere logistike sve izraženiji, „Špica“ je zajedno sa predstavnicima proizvođača softverskih i hardverskih rešenja namenjenih logistici predstavila „Voice“ tehnologiju, zatim specijalizovano WMS rešenje „Accellos One“ – takozvani „Best of breed“, kao i prateća rešenja u logistici (primena RFID tehnologija u skladištima, Real Time Location Sistem, itd…).\nSistem „Accellos One WMS“ (A1 WMS), koji „Špica“ već pet godina uspešeno implementira u Adriatik regiji, predstavio je predstavnik američke kompanije „Accellos“, Alex Pavul. A1 WMS se najbolje može opisati kao sprega naprednih tehnologija i procesa upravljanja i rukovanja proizvodima u cilju optimizacije svih skladišnih funkcija. Ti procesi najčešće započinju prijemom robe od dobavljača i završavaju se isporukom robe krajnjem kupcu, a obuhvataju kretanje robe unutar magacina i protok informacija koje se odvijaju tokom tih operacija. Više o rešenju A1 WMS možete pročitati i na www.accellos.com.\nU oblasti „Voice“ tehnologija, „Špica“ je predstavila jedno od najboljih rešenja u svetu – sistem američke kompanije „Vocollect“. O ovom rešenju, koje se zasniva na upotrebi glasovnih komandi pri obavljanju standardnih operacija u skladištu, govorio je Paulo Gambron, predstavnik kompanije-partnera KFI iz Italije, koja ima najviše referentnih „Voice“ instalacija u regiji. Uz niz praktičnih primera i konkretnih pokazatelja, jasno je objašnjeno zašto su rešenja koja se zasnivaju na glasovnim komandama, koja predstavljaju najnoviji trend u upravljanju robom u magacinu, gotovo dvostruko efikasnija od klasičnih rešenja.\nZoran Simić, regionalni menadžer kompanije „Motorola Solutions Inc“, vodećeg svetskog proizvođača specijalizovane opreme za rad u skladištu i na terenu, čiji je „Špica“ jedini Elite Specialist partner u Adriatik regiji, predstavio je portfolio uređaja koji čine „Motorola Entreprise Mobile Computing“ za 2013. godinu.\nKao najbolje primere u praksi, „Špica“ je prezentovala uspešnu implementaciju WMS rešenja „Accellos One“ u kompaniji „Alca Trgovina“, sa jasno definisanim benefitima za menadžment i poboljšanjima koja su postignuta u izvršavanju logističkih operacija.\n- U diskusiji sa učesnicima seminara, došli smo do zajedničkog zaključka da se kao najnovije tehnologije i trendovi koji imaju značajnu praktičnu primenu u lancu snabdevanja i upravljanju skladištima, mogu izdvojiti: cloud rešenja (Software as a Service), glasovna rešenja za upravljanjem skladištem, RFID identifikacija, mobilna platforma, koordinacija procesa u lancima snabdevanja i Extended WMS – kažu u kompaniji „Špica“.\nTags: #preciscavanje otpadnih voda, Nis\t„Porr“ zainteresovan za izgradnju postrojenja za prečišćavanje otpadnih voda u Nišu\nS obzirom na to da je Niš jedini grad u Srbiji koji ima urađen projekat postrojenja za prečišćavanje otpadnih voda čija je izgradnja predviđena planom generalne regulacije i za šta postoji i izdvojeno zemljište, predstavnici „Porr“-a predstavili su svoj biznis plan izgradnje buduće fabrike za prečišćavanje otpadnih voda, navodi grad Niš na svom sajtu.\nUkupna vrednost ovog projekta procenjena je na 235 mil EUR. Model finansiranja izgradnje postrojenja predviđa korišćenje bespovratnih sredstava fondova za zaštitu životne sredine Evropske unije u iznosu od 180 mil EUR ili 75% od ukupne sume, dok će 25% biti obezbeđeno kreditom Svetske banke za razvoj sa kamatom ne većom od 0,5%, za čiju bi realizaciju garancije podnela kompanija „Porr“.\nProjekat bi bio realizovan u 5 faza, prve četiri faze podrazumevaju upotrebu sredstava od 180 mil EUR iz evropskog fonda, dok bi se Grad Niš uključio u poslednjoj fazi kroz pomenuti kreditni aranžman.\nKako su naglasili predstavnici kompanije „Porr“ izvođenje radova trajalo bi pet godina, a podizvođači bi bile firme iz Niša odnosno iz Srbije, čime bi veliki broj građevinskih kompanija sa ovih prostora bio uposlen.\nKako je rekao gradonačelnik prof. dr Zoran Perišić, ovo je prvi sastanak sa predstavnicima „Porr“-a, sledeći koraci podrazumevaju prikupljanje neophodne dokumentacije koja će biti dostavljena resornom ministarstvu, tako da će se tek posle detaljne analize i sagledavanja koliko ovakva investicija može biti pre svega od koristi građanima Niša, odlučiti da li će se krenuti u ovaj veliki projekat.


BTC $62.981 -4,72%\nETH $4.100 -4,27%\nXRP $1,10 -4,96%\nBCH $629 -3,32%\nEOS $4,72 -3,15%\nDOGE $0,25 -3,49%\nŠest centralnih banaka i Banka za međunarodna poravnanja zajednički su stvorili istraživačku grupu za digitalnu valutu.\nCentralne banke Kanade, Velike Britanije, Japana, Evropske unije, Švedske i Švajcarske stvorile su grupu s Bankom za međunarodna poravnanja (BIS) radi zajedničkog istraživanja digitalnih valuta centralne banke (CBDC).\nPrema saopštenju za medije, objavljenom od strane Banke Engleske 21. januara, pomenute institucije će deliti svoje iskustvo sa drugim članovima grupe dok proučavaju slučajeve potencijalnog korišćenja CBDC-a u svojim jurisdikcijama. U saopštenju se navodi:\n„Grupa će proceniti slučajeve korišćenja CBDC-a; ekonomski, funkcionalni i tehnički izbor dizajna, uključujući prekograničnu interoperabilnost; i deljenje znanja o novim tehnologijama. Ona će usko koordinisati sa relevantnim institucijama i forumima - posebno Odborom za finansijsku stabilnost i Odborom za plaćanja i tržišnu infrastrukturu (CPMI).“\nIstraživačkom grupom predsedavaće šef BIS-ovog inovacijskog centra Benoa Kjure i Džon Kanlif, zamenik guvernera Banke Engleske i predsedavajući Odbora za plaćanja i tržišnu infrastrukturu. Grupa će uključivati starije predstavnike centralnih banaka i BIS-a.\nCentralne banke rade na razvoju digitalne valute\nBrojne centralne banke širom sveta počele su da istražuju, pilotiraju i aktivno istražuju različite oblike digitalnih valuta, uključujući CBDC.\nKao što je Cointelegraph izvestio ranije ovog meseca, predsednica Evropske centralne banke Kristin Legard podržava napore institucije u razvoju CBDC-a. Legardova je rekla da postoji hitna potražnja za brzim i niskim troškovima i da bi ECB trebalo da zauzme vodeću poziciju, a ne da ostane posmatrač u svetu koji se menja.\nDok većina ostalih centralnih banaka još uvek raspravlja o tome da li je primena CBDC-a dobra ideja, Narodna banka Kine nedavno je saopštila da je završila dizajn na najvišem nivou i zajedničko testiranje digitalnog juana.\nCentralne banke nastavljaju sa studijama o razmenama (swap) hartija od vrednosti putem blokčeina